Ada Benjolan Di Sekitar Kemaluan? Ini 7 Punca, Paling Menakutkan Penyebab No. 5!

Kadangkala, benjolan di kemaluan wanita sebelah kanan atau sekitarnya boleh terbentuk atas pelbagai sebab yang berbeza dan berupaya memicu kesakitan serta ketidakselesaan!

Mereka boleh muncul di
bahagian dalaman faraj atau kawasan luar, dikenali sebagai vulva
, yang meliputi labia.

Sebenarnya, benjolan dan ketulan faraj bukanlah perkara asing dan ia biasa terjadi, terutamanya wanita dalam lingkungan usia reproduktif atau ketika meningkat usia.

Pun begitu, benjolan di kemaluan wanita sebelah kanan ini masih tidak harus dianggap remeh.

Ini kerana, mereka juga boleh menjadi indikasi kepada masalah perubatan atau penyakit berbahaya yang memerlukan perhatian profesional!

Untuk mendapatkan lebih banyak info tentang Kesihatan Wanita, sila dapatkannya
di sini.

Benjolan di kemaluan wanita sebelah kanan, punca-puncanya!

Berikut adalah 7 kemungkinan yang berupaya memicu benjolan atau ketulan pada kulit vulva dan faraj anda.

#1 Sista vulva

Vulva wanita mempunyai sejumlah kelenjar, termasuk kelenjar minyak, kelenjar Bartholin, dan kelenjar Skene.

Sista boleh terbentuk sekiranya kelenjar ini tersumbat. Ukuran sista pula berbeza-beza, tetapi kebanyakannya akan terasa seakan benjolan kecil dan keras.

 Ia juga biasanya tidak menyakitkan kecuali jika ia dijangkiti!

Sista biasanya boleh menghilang tanpa rawatan
. Tapi jika ia dijangkiti, anda bakal memerlukan doktor untuk membuangnya dan mungkin akan diberikan antibiotik sekiranya terdapat tanda-tanda jangkitan.

#2 Benjolan di kemaluan wanita sebelah kanan:
Varicosities

Varicosities
 adalah urat membengkak yang boleh berlaku di sekitar vulva.

Hal ini menimpa kira-kira 10% wanita hamil atau yang berusia.

Fizikalnya kelihatan seakan benjolan yang lebam kebiruan atau urat bengkak yang bulat di sekitar
 labia mayora
 (bibir luar), dan
labia minora
 (bibir dalam).

Anda mungkin tidak mengalami sebarang kesakitan, tetapi kadangkala ia terasa ‘berat’, gatal atau bahkan, berdarah.

Untuk wanita hamil, tiada rawatan yang diperlukan, kerana
varicosities
biasanya surut sekitar 6 minggu usai kelahiran bayi.

Tapi, kondisi ini cenderung berulang dengan kehamilan berikutnya.

Bagi yang tidak hamil pula,
varicosities
boleh jadi memalukan atau menyebabkan ketidakselesaan terutama semasa bersama atau berdiri dalam jangka masa yang lama.

Sebagai opsyen rawatan, doktor yang pakar dalam pembedahan dan rawatan urat dapat merawat kondisi ini!

#3 Bulu tumbuh ke dalam (
ingrown hair
)

Kaedah mencukur,
waxing
, atau mencabut bulu kemaluan meningkatkan risiko anda terhadap
ingrown hair
dan mencetus benjolan di kemaluan wanita sebelah kanan!

Bulu yang menumbuh ke dalam boleh menyebabkan benjolan kecil,
 bulat, kadang-kadang menyakitkan atau gatal-gatal.

Benjolan ini juga mungkin dipenuhi nanah, dan kulit di sekitarnya boleh kelihatan lebih gelap.

Ingat! Jangan sesekali cuba mengeluarkan bulu ini dengan sendiri. Perbuatan itu boleh menyebabkan jangkitan!

Dalam kebanyakan kes, ia akan sembuh tanpa perlukan rawatan. Namun pastikan untuk temui doktor sekiranya ia meradang, yang menjadi tanda jangkitan.

#4  Sista faraj

Benjolan di kemaluan wanita sebelah kanan juga boleh terbentuk dek kerana sista faraj.

Sista di Miss V adalah benjolan yang keras terletak di dinding faraj. Ia biasanya berukuran seperti kacang atau lebih kecil.

Inclusion cysts
 merupakan jenis sista faraj
 yang paling kerap berlaku. Kadangkala mereka terbentuk selepas bersalin atau alami kecederaan pada faraj.

Pun begitu, sista ini biasanya tidak menyakitkan. Ia jarang memerlukan perhatian perubatan kecuali jika mereka menyebabkan ketidakselesaan ketika bersetubuh.

Dalam sesetengah kes pula, sista Miss V perlu dikeringkan atau dikeluarkan melalui pembedahan.

#5 Kanser

Kanser vulva jarang berlaku, begitu juga barah faraj. Simptom-simptom kondisi prakanser dan barah boleh meliputi:

Benjolan rata atau timbul pada vulva

Warna kulit yang lebih cerah atau gelap berbanding kulit di sekitarnya

Kulit yang menebal

Gatal, sensasi terbakar, atau sakit

Luka yang tidak sembuh dalam beberapa minggu

Pendarahan atau keputihan abnormal

Kanser vulva lebih kerap menimpa golongan yang lebih tua dan perokok. Anda juga mempunyai risiko lebih besar jika dijangkiti virus HPV.

#6 Herpes genital

Herpes genital adalah jangkitan yang disebabkan oleh virus herpes simplex dan turut berupaya menimbulkan benjolan di kemaluan wanita sebelah kanan. Ia
disebarkan melalui seks faraj, oral, atau dubur.

Selalunya, simptom yang ditunjukkan sangat ringan sehingga mereka yang menghidap herpes tidak sedar memilikinya.

Wabak pertama herpes boleh menghasilkan gejala seperti selesema, termasuk:

Demam

Kelenjar bengkak

Luka besar

Sakit pada alat kelamin

Selain itu, simptom herpes genital termasuk:

Rasa kesemutan atau gatal-gatal

Benjolan merah yang berubah menjadi jerawat atau lepuh yang menyakitkan

Ulser

Gejala herpes mungkin boleh hilang sendirinya, namun ia juga cenderung untuk kembali menyerang!

Malang sekali, tidak ada penawar untuk herpes genital, tetapi keparahan dan jangka masa simptom dapat dikendalikan dengan ubat antivirus.

Anda juga tidak boleh ‘bersama’ suami sekiranya masih memiliki luka herpes.

Walau bagaimanapun, menggunakan kondom semasa hubungan seks akan mengurangkan risiko dijangkiti.

#7 Benjolan di kemaluan wanita sebelah kanan: Ketuat kelamin

Ketuat kelamin pula dipicu oleh jangkitan papillomavirus manusia (HPV).

Ia acap kali ditularkan melalui seks faraj dan dubur. Mungkin jarang, tapi tidak mustahil untuk ia merebak melalui seks oral.

Sama seperti herpes genital, kebanyakan individu yang memiliki ketuat kelamin tidak sedar akan kehadirannya.

Sekiranya anda mengalami simptom, ia mungkin meliputi:

Kluster benjolan kecil berwarna kulit

Tompokan ketuat kasar, menyerupai kubis bunga

Gatal-gatal atau alami sensasi terbakar

Untuk makluman, kondisi ini juga boleh tumbuh di vulva, dubur, atau di faraj anda.

Ketuat kelamin juga tiada penawar, tetapi boleh dikeluarkan oleh doktor atau dengan penggunaan krim, laser, atau pembedahan.


Penyakit Diabetes: Adakah Anda Menghidapinya?

Penyakit diabetes adalah keadaan di mana paras gula dalam darah anda cukup tinggi untuk menyebabkan masalah kesihatan yang serius. Diabetes jenis 2 adalah satu penyakit diabetes yang paling biasa di mana badan anda tidak boleh menggunakan insulin dengan betul untuk menurunkan tahap gula dalam darah anda. Apa lagi yang harus anda ketahui tentang penyakit diabetes ini? Baca perkongsian ini.

Apa itu penyakit diabetes?

Penyakit diabetes atau panggilan yang sering digunakan dalam masyarakat secara umumnya, kencing manis ini merupakan satu keadaan di mana sekumpulan penyakit metabolisma yang dicirikan dengan kandungan gula dalam darah yang tinggi dalam jangka masa yang panjang (kronik). Dengan masa, peningkatan paras gula dalam darah yang kronik ini boleh membawa kepada beberapa komplikasi seperti tekanan darah tinggi (hipertensi), gangguan saraf, katarak dan juga kegagalan buah pinggang.

Turut dikenali sebagai Diabetes Mellitus (DM) dalam kalangan warga perubatan, penyakit diabetes ini juga cenderung untuk mengakibatkan komplikasi yang boleh membawa maut seperti serangan jantung dan pendarahan dalam otak.

Penyakit diabetes ini boleh dibahagikan kepada tiga subkategori utama, iaitu:

Diabetes Mellitus jenis 1 (
Type 1 Diabetes Mellitus,
T1DM)

Diabetes Mellitus jenis 2 (
Type 2 Diabetes Mellitus,
T2DM)

Diabetes Mellitus ketika hamil (
Gestational Diabetes Mellitus,
GDM)

Apakah perbezaan ketiga-tiga penyakit diabetes ini?

Sebelum kita berbicara dengan lebih lanjut mengenai T2DM atau penyakit diabetes jenis 2, apa kata kita mengetahui secara ringkas perbezaan ketiga-tiga jenis kategori diabetes ini.

#Diabetes Mellitus Jenis 1

Diabetes jenis ini juga turut disebut dengan beberapa nama berbeza seperti Diabetes Mellitus yang bergantung kepada hormon insulin (IDDM) dan juga Diabetes Mellitus juvana (
Juvenille Diabetes Mellitus
). Apa yang pasti, ia merupakan diabetes yang paling kerap berlaku dalam kalangan individu kanak-kanak dan juga remaja.

Ia adalah sejenis penyakit kronik yang berkait rapat dengan pelbagai komplikasi seperti retinopati, nefropati, neuropati dan juga morbiditi berkaitan dengan sistem kardiovaskular. Menurut kajian-kajian yang telah dilakukan, kawalan gula dalam darah yang baik dan awal adalah penting dalam mengurangkan kekerapan berlakunya komplikasi berkaitan dengan kencing manis yang kronik.

Biasanya didiagnosis dalam zaman kanak-kanak

Tidak semestinya dikaitkan dengan berat badan yang berlebihan

Biasanya dikaitkan dengan kadar keton yang tinggi

Dirawat dengan suntikan atau pam insulin

Tidak dapat dikawal tanpa pengambilan insulin

#Diabetes Mellitus jenis 2

T2DM adalah jenis penyakit diabetes yang kerap berlaku dalam kalangan individu dewasa. Ia merupakan penyakit kronik yang cukup lazim dan semakin meningkat insidennya di seluruh dunia. Berbeza dengan Diabetes Mellitus jenis 1, T2DM banyak dipengaruhi oleh faktor persekitaran dan juga peranan kecenderungan genetik seseorang itu.

Lazimnya, penyakit diabetes jenis 2 ini dizahirkan melalui keadaan paras gula dalam darah yang tinggi (
hyperglycaemic state
) yang kronik bersertakan gangguan metabolik yang lain. Diabetes jenis ini cenderung membawa risiko masalah kesihatan kronik yang lain, seperti kegagalan jantung, tekanan darah tinggi, obesiti dan juga komplikasi-komplikasi yang boleh membawa kepada kesan morbiditi dan juga kematian.

Biasanya didiagnosis pada umur 30 tahun ke atas

Biasanya dikaitkan dengan berat badan yang berlebihan

Biasanya dikaitkan dengan tekanan darah dan/ atau tahap kolesterol yang tinggi

Rawatan awal adalah tanpa perubatan atau pil sebagai ubat kencing manis

Berkemungkinan dirawat tanpa perubatan diabetes

#Diabetes Gestasi

Diabetis gestasi atau
gestational diabetes mellitus
 (GDM) adalah merupakan satu penyakit yang biasa dialami oleh individu wanita hamil. Ia adalah salah satu komplikasi perubatan kerap dihadapi semasa kehamilan. Tidak seperti bentuk diabetes yang lain, diabetes gestasi akan hilang sejurus selepas kelahiran.

Namun, itu tidak bermakna, sekiranya anda hamil dan dimaklumkan bahawa anda menghidapi GDM, anda boleh memandang remeh keadaan kesihatan ini. Ini kerana penyakit ini mempunyai implikasi kesihatan yang penting untuk ibu dan anak dalam kandungan sekiranya tidak dikawal dengan baik. Sekiranya anda menghidap penyakit diabetes, anda perlu mengendalikan gula darah dan memastikannya sentiasa dalam paras normal untuk melindungi kesihatan anda dan bayi anda.

Diabetes ini boleh menjejaskan kesihatan ibu dan janin jika tidak dikesan dan dikawal. Wanita hamil mempunyai lebih banyak risiko preeklampsia, jangkitan, pendarahan selepas bersalin, dan keguguran. Merawat diabetes gestasi sangat diperlukan untuk memastikan janin sihat dan mengelakkan komplikasi semasa kelahiran.

Dengan penerangan ringkas di atas, diharapkan anda sudah dapat memahami perbezaan bagi ketiga-tiga penyakit diabetes ini. Mari kita berikan tumpuan mengenai penyakit diabetes jenis 2.

Apakah punca penyakit diabetes mellitus jenis 2 ini?

Diabetes jenis 2 ini kebiasaannya disebabkan oleh kerintangan insulin dan boleh juga ada kekurangan penghasilan insulin. Kerintangan insulin ini menyebabkan penghasilan glukosa daripada hati meningkat, pengurangan penggunaan glukosa oleh pelbagai organ-organ penting, peningkatan penyerapan semula glukosa oleh buah pinggang dan juga pengurangan penghasilan hormon incretin.

Faktor risiko diabetes mellitus jenis 2

 Usia

Jika dahulu, penyakit diabetes jenis 2 ini sering kali dialami oleh individu dewasa lebih berusia antara 45 tahun dan ke atas yang disebabkan oleh peningkatan berat badan dan kurang aktiviti kerana anda semakin tua, atau fungsi badan yang lebih perlahan dan lemah. Namun, disebabkan amalan gaya hidup dan pemakanan pada masa kini, individu dewasa yang berusia 30 tahun dan ke atas juga mempunyai risiko untuk mengembangkan penyakit ini.

 Sejarah keluarga dan sejarah ketika hamil

Sekiranya anda mempunyai ibu bapa, atau adik-beradik lelaki mahupun perempuan yang menghidap diabetes, anda juga mempunyai kecenderungan dan risiko untuk mempunyai penyakit diabetes ini.

Jika anda pernah mengalami diabetes gestasi ketika tempoh kehamilan, risiko anda untuk mendapat penyakit diabetes jenis 2 adalah lebih tinggi, walaupun diabetes yang dialami sepanjang tempoh kehamilan telah hilang setelah anda melahirkan anak. Malahan, anak anda juga mempunyai risiko lebih tinggi untuk mendapat penyakit ini pada kemudian harinya.

 Etnik

Individu yang mempunyai latar belakang keluarga atau keturunan warga Afrika Amerika, Hispanik / Latino, Amerika India, Asia Amerika atau Kepulauan Pasifik, adalah mempunyai risiko lebih tinggi untuk mengalami diabetes.

 Kurang aktif

Mengamalkan gaya hidup yang tidak aktif dan tidak sihat dengan kurang bersenam atau tidak langsung melakukan aktiviti fizikal meletakkan anda sebagai antara individu yang berisiko tinggi untuk mempunyai penyakit diabetes jenis 2.

Melakukan aktiviti fizikal adalah penting dalam membantu anda untuk mengawal tahap gula dalam darah dan menggalakkan sel anda untuk menggunakan insulin. Aktiviti bersenam juga memainkan peranan penting dalam membantu menjaga berat badan dan mempertingkatkan sistem pernafasan anda.

 Faktor risiko lain

Selain faktor-faktor risiko utama yang disebutkan di atas, anda cenderung untuk menghidap diabetes jenis 2 jika:

Tahap gula darah anda lebih tinggi daripada biasa

Tekanan darah anda lebih tinggi daripada 140/90 mmHg

Anda berlebihan berat badan: indeks jisim badan anda (BMI) lebih tinggi dari 30

Tahap kolesterol anda tidak normal.

Anda mempunyai masalah saluran darah yang boleh menjejaskan otak dan jantung anda.

Sekiranya menghidap diabetes jenis 2, tubuh anda mengalami keadaan yang dipanggil rintangan terhadap insulin
(insulin resistance)
. Terdapat banyak faktor risiko yang boleh membawa kepada penyakit ini.

Simptom penyakit diabetes 2

Berikut adalah beberapa simptom diabetes umum yang boleh berlaku, antaranya seperti:

 Paras gula dalam darah tinggi

Cara terbaik untuk mengetahui tahap gula dalam darah adalah dengan menjalani pemeriksaan. Paras gula dalam darah yang meningkat selepas makan adalah sesuatu yang normal. Tetapi sekiranya tahap gula dalam darah yang tinggi ini tidak menurun dan berterusan sepanjangan hari, ia adalah sesuatu yang tidak normal.

 Kehilangan berat badan

Antara simptom yang mungkin berlaku adalah berat badan yang semakin berkurangan. Tahap gula dalam darah yang tinggi boleh menyebabkan kehilangan berat badan dalam jangka masa yang singkat, antara 2 hingga 3 kilogram dalam masa 2 atau 3 bulan. Jika anda sememangnya sedang dalam usaha untuk menurunkan berat badan, mungkin anda akan berasa gembira. Tetapi hakikatnya kehilangan berat badan ini bukanlah sesuatu yang menyihatkan.

Keadaan ini boleh berlaku apabila hormon insulin tidak berfungsi untuk membekalkan glukosa ke dalam sel-sel di mana ia boleh digunakan sebagai tenaga, badan akan menganggap ia sebagai satu signal kelaparan dan mengurai lemak pada otot sebagai sumber tenaga alternatif.

 Sentiasa lapar

Seorang individu yang menghidapi penyakit kencing manis tidak mempunyai insulin atau tidak bertindak balas terhadap insulin seperti kebiasaan, glukosa tidak dapat diproses oleh badan seperti biasa, lalu ia boleh menyebabkan tahap gula dalam darah merosot.

Apabila keadaan ini berlaku, di mana tahap gula dalam darah menurun secara tiba-tiba, badan akan menganggap bahawa anda kelaparan dan memerlukan lebih glukosa untuk berfungsi. Isyarat ini akan diterjemahkan sebagai satu tanda lapar oleh badan. Rasa lapar yang berterusan adalah antara simptom kencing manis yang boleh diperhatikan.

 Kerap dahaga dan kencing

Antara simptom diabetes yang boleh berlaku adalah anda akan kerap berasa dahaga walaupun setelah mengambil minuman yang mencukupi. Anda juga akan kerap untuk ke bilik air pada waktu malam.

Keadaan ini berlaku apabila terdapat terlalu banyak glukosa dalam darah, sekali gus memaksa buah pinggang anda bekerja dengan lebih keras untuk menyingkirkan kandungan gula tambahan tersebut. Ini akan membuatkan anda menjadi kerap membuang air kecil, adakalanya ia akan berlaku beberapa kali pada waktu malam. Kekerapan untuk kencing ini akan mengakibatkan anda untuk menjadi lebih dahaga.

 Keletihan, gangguan emosi

Ketika badan anda sedang mencuba untuk mengimbangi kekurangan glukosa, ia akan memberikan impak kepada anda, di mana keadaan ini akan menjadikan anda keletihan. Anda perlu bangun untuk membuang air kecil beberapa kali pada waktu malam, secara tidak langsung akan menyebabkan gangguan pada tidur anda dan keletihan pastinya akan mendatangkan gangguan kepada emosi, boleh menjadikan anda lebih cepat marah.

 Luka lambat sembuh

Ini adalah simptom yang paling sering berlaku. Keadaan ini boleh terjadi disebabkan saluran darah yang rosak kerana glukosa yang berlebihan bergerak di dalam urat dan arteri. Ia mendatangkan kesukaran kepada darah yang diperlukan untuk membantu proses penyembuhan sampai kepada anggota-anggota badan yang diperlukan.

 Penglihatan kabur

Apabila tahap glukosa dalam darah adalah tinggi, ia mengubah bentuk kanta dan mata. Keadaan ini akan menyebabkan penglihatan anda menjadi kabur. Walau bagaimanapun keadaan ini boleh menjadi normal atau hampir normal apabila tahap gula dalam darah kepada kepada asal. Tahap gula darah yang tinggi, jika dibiarkan untuk tempoh yang panjang, cenderung untuk menyebabkan kerosakan kekal dan berisiko untuk menyebabkan buta.

 Jangkitan

Simptom ini lebih berlaku kepada individu wanita. Anda perlu lebih berhati-hati kepada risiko jangkitan yis pada faraj. Diabetes secara umumnya akan melemahkan imunisasi badan, ini bermakna anda akan mudah untuk mendapat pelbagai jangkitan lain.

Sekiranya anda mempunyai simptom yang dinyatakan, adalah amat disarankan untuk anda mendapatkan pemeriksaan lanjut dengan doktor bagi mendapatkan kepastian mengenai tahap kesihatan anda.

Bagaimana diagnosis dilakukan?

Diagnosis untuk diabetes jenis 2 memerlukan hubung kait antara simptom dan juga keputusan ujian. Namun begitu, kebanyakan penghidap penyakit ini tidak mempunyai sebarang simptom (
asymptomatic
) ataupun hanya mengalami simptom yang tidak khusus atau jelas.

Untuk itu, melakukan pemeriksaan seperti ujian darah dan makmal adalah amat penting untuk mendapatkan diagnosis. Individu yang mengalami penyakit diabetes ini juga sering kali berdepan simptom seperti akan kerap ke tandas untuk kencing, kerap berasa dahaga walaupun sudah minum, jangkitan berulang dan kerap mengalami jangkitan kulit, mengalami penurunan berat berat tanpa sebarang alasan yang munasabah.

Seperti yang dinyatakan, kebanyakan individu yang mendapat penyakit diabetes ini adalah dalam kalangan individu dewasa lebih berusia, maka antara gejala yang dapat diperhatikan adalah masalah kabur penglihatan dan mereka juga kerap mempunyai tanda hitam pada sesetengah bahagian kulit mereka yang berkait rapat dengan kerintangan insulin. Tanda hitam pada kulit ini disebut sebagai
Acanthosis nigricans
.

Komplikasi diabetes jenis 2 boleh dibahagikan kepada akut dan kronik.

Contoh komplikasi akut adalah:

Paras gula dalam darah menjadi terlalu rendah (
hypoglycaemia
)

Paras gula dalam darah menjadi terlalu tinggi (
Hyperglycaemic Hyperosmolar State
)

Jangkitan bakteria

Contoh komplikasi kronik adalah:

Makrovaskular seperti komplikasi kardiovaskular, serebrovaskular dan juga penyakit-penyakit vaskular periferi (PVD)

Mikrovaskular seperti retinopati, nefropati dan juga gangguan neuropati

Amalkan pemakanan dan gaya hidup sihat

Pastikan waktu makan anda adalah secara teratur dan tetap. Sebaiknya elakkan daripada melangkau waktu makan dan hindari mengambil makanan secara berlebihan.

Cuba untuk mengawal dan menjaga jumlah serta kuantiti makanan yang akan dimakan supaya ia menepati saranan dan keperluan diet pemakanan harian anda.

Jika boleh, cuba untuk mengurangkan pengambilan makanan yang tinggi garam, lemak dan kolesterol.

Perbanyakan untuk mengambil makanan yang tinggi kandungan serat seperti sayuran hijau, produk gandum penuh dalam setiap hidangan makanan anda. Untuk menghindari keinginan mengambil makanan yang tidak sihat, cuba untuk pelbagaikan pilihan makanan anda dari pilihan makanan yang sihat. Sentiasa amalkan pemakanan seimbang.

Dalam kaedah penyediaan makanan, cuba amalkan cara memasak yang sihat seperti mengukus, membakar atau memanggang, menumis dan anda juga boleh memilih untuk menggunakan kaedah masakan menggunakan
microwave.

Pastikan anda mengambil ubat kencing manis dan insulin pada waktu yang ditetapkan.

Bersenam atau sentiasa melakukan aktiviti fizikal merupakan kaedah yang baik untuk mengawal tahap kesihatan. Cuba untuk meluangkan masa sekurang-kurangnya 30 minit untuk 3 kali seminggu atau 15 minit untuk 5 kali seminggu.

Anda mungkin berminat untuk membaca artikel:

Idea Hidangan Ringkas Untuk Pesakit Diabetes

Mengendalikan Tekanan dan Diabetes

Kekal Bermotivasi Walaupun Menghidap Diabetes


Dehidrasi Semasa Hamil, Ini Beberapa Tanda Dan Cara Mengatasi Yang Berkesan!

Sebenarnya, dehidrasi semasa hamil akibat kurang air dalam badan itu mungkin satu kondisi yang bahaya. Jom baca artikel ini untuk tahu tanda dan cara untuk mengatasi masalah ini!

Untuk mendapatkan lebih banyak info tentang Kehamilan, sila dapatkannya
di sini.

Apa tanda-tanda dehidrasi pada ibu hamil?

Apabila mengalami dehidrasi semasa hamil, badan mereka akan mula menunjukkan beberapa tanda yang spesifik, antaranya adalah
ibu mengalami suhu badan terlalu panas
.

Ini adalah petanda dehidrasi yang paling nyata. Anda boleh memastikannya dengan melihat kepada warna air kencing anda.

Jika ia berwarna kekuningan, anda mungkin mengalami dehidrasi dan jika ia berwarna jernih, anda tidak perlu terlalu risau.

Dehidrasi juga akan mendatangkan
 simptom-simptom seperti berikut:

Mulut kering

Kerap mengantuk

Berasa haus

Kurang pergi ke tandas untuk
 membuang air kecil

Sakit kepala

Sembelit

Pening

Jika anda mengalami simptom-simptom ini, minum air dan rehat dengan secukupnya. Anda juga perlu segera berjumpa doktor untuk mendapatkan khidmat dan rawatan.

Dehidrasi yang tidak berapa teruk
 selalunya boleh dirawat dengan hanya mengambil air secukupnya. Tetapi dehidrasi semasa hamil yang teruk pula, memerlukan rawatan perubatan secepatnya.

Simptom dehidrasi yang teruk termasuklah:

Berasa sangat dahaga

Mulut dan kulit mengalami kekeringan yang teruk

Berasa runsing dan cepat marah

Air kencing jadi sedikit atau tiada langsung

Air kencing menjadi keruh

Mata kelihatan tenggelam

Degupan jantung dan pernafasan menjadi laju

Tekanan darah menjadi rendah

Anda juga perlu memerhatikan
perubahan pada kulit anda
.
Anda mungkin mengalami dehidrasi sekiranya kulit anda menjadi kering, kurang elastik atau jika dicubit ia lambat kembali ke keadaan asal.

Jika anda mengalaminya, segera berjumpa doktor.

Bagaimana cara untuk mengatasi masalah ini?

Sebenarnya, dehidrasi semasa hamil tidak terlalu sukar untuk diatasi. Kuncinya adalah untuk minum air setiap hari secukupnya.

Cuba minum sekurang-kurangnya 8 hingga 12 gelas air sehari. Jika anda mengalami masalah penghadaman, ambil air di antara waktu makan.

Ini kerana makan bersulam air akan mendatangkan masalah kepada penghadaman.

Jika ‘morning sickness’ mengakibatkan anda
 mengalami muntah-muntah, cuba minum air secukupnya apabila anda mula berasa mual.

Sekiranya ini berlarutan dan cubaan untuk minum air juga tidak berkesan, berhubunglah dengan doktor anda.

Jauhi kafein kerana ia hanya akan
 meningkatkan keperluan anda pergi ke tandas untuk membuang air kecil. Air putih adalah yang paling terbaik.

Namun begitu, susu, jus buah-buahan dan sup juga memadai untuk mendapatkan amaun air yang secukupnya.

Anda juga perlu berhati-hati dengan aktiviti yang akan mengakibatkan peningkatan suhu badan seperti senaman berat.

Aktiviti luar yang mendedahkan anda kepada haba atau kesesakan juga perlu dielakkan.

Sesiapa sahaja boleh mengalami dehidrasi
 gara-gara kurang air dalam badan. Namun ia lebih membahayakan buat ibu hamil.

Cara paling terbaik untuk mengatasinya adalah mengambil berat
hal hidrasi dan pengambilan air anda
.

Biasakan diri membawa botol air berisi air putih ke mana-mana sahaja anda pergi dan lihat sendiri amaun air yang anda minum.

Selagi anda
minum air dalam kuantiti yang secukupnya
 setiap hari, badan anda dan bayi dalam kandungan juga pasti akan dapat manfaatnya.


Efusi Pleural (Pleural Effusion)

Definisi

Apakah itu efusi pleural?

Efusi pleural adalah cecair yang terhasil dengan banyak di antara paru-paru anda dan ruang di dalam dada. Ia adalah normal untuk mempunyai sedikit cecair di dalam peparu untuk melincirkan permukaan yang bergeser di antara peparu dan ruang dada. Penghasilan cecair terlalu banyak mengakibatkan tekanan kepada peparu,dan menyebabkan sesak nafas.

Apakah kebarangkalian efusi pleural?

Keadaan kesihatan ini boleh ditangani dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom

Apakah simptom efusi pleural?

Anda mungkin berasa sakit dada tetapi selalunya efusi pleural tidak menyakitkan. Simptom efusi pleural yang biasa terjadi ialah:

Batuk kering

Demam

Masalah untuk bernafas ketika berbaring

Sakit dada

Mengah

Anda juga mempunyai simptom lain yang disebabkan oleh cecair terhasil.

Mungkin terdapat beberapa simptom yang tidak dinyatakan di atas. Jika anda mempunyai soalan berkenaan simptom tertentu, sila hubungi doktor anda.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca berlakunya efusi pleural?

Efusi pleural terjadi kerana jangkitan atau iritasi terhadap paru-paru. Banyak keadaan kesihatan yang boleh mengakibatkan efusi pleural seperti:

Jangkitan paru-paru (pneumonia), tuberkulosis, dan kanser yang mungkin menyebabkan radang kepada peparu dan pleural

Congestive heart failure.

Cirrhosis (kegagalan fungsi hati)

Pulmonary embolism: salur darah peparu tersumbat

Penyakit buah pinggang yang teruk menjejaskan proses cecair disimpan di dalam badan

Lupus dan penyakit autoimmune yang lain

Rawatan termasuklah kemoterapi dan radioterapi terhadap kanser atau pembedahan post-open-heart boleh menyebabkan efusi pleural.

Faktor risiko

Apakah yang meningkatkan risiko saya terhadap efusi pleural?

Terdapat banyak faktor risiko terhadap efusi pleural seperti:

Mempunyai penyakit atau keadaan kesihatan yang telah dinyatakan

Menjalani rawatan kanser atau ubat yang menjejaskan proses penyimpanan cecair di dalam badan

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah efusi pleural didiagnosis?

Efusi pleural didiagnosis apabila anda menjalani pemeriksaan fizikal. Doktor anda mungkin akan mendengar peparu anda menggunakan stetoskop atau mengetuk dada untuk mendengar resonan (percussion). Sesetengah ujian pengimejan boleh menunjukkan atau memastikan cecair terhasil di dalam peparu, seperti X-ray atau skan CT.

Sejenis ujian dipanggil analisis cecair pleural atau thoracentesis yang dilakukan dengan memasukkan jarum ke dalam selaput pleura dan mengambil sedikit sampel cecair. Ini akan menjelaskan samada cecair terhasil disebabkan oleh jangkitan atau keadaan yang lain. Sampel ini boleh diuji untuk sel kanser dan paras protein.

Bagaimanakah efusi pleural dirawat?

Rawatan bagi efusi pleural termasuklah merawat punca-punca efusi pleural dan mengurangkan simptom yang kurang menyenangkan terhadap pesakit. Rawatan adalah berbeza dan bergantung kepada punca berlakunya efusi pelural. Antibiotik digunakan sekiranya terdapat jangkitan, dan diuretik juga mungkin digunakan untuk mengurangkan saiz efusi pleural.

Cecair terhasil selalunya tidak perlu dirawat, kerana ia akan berkurangan sekiranya puncanya dirawat. Jika cecair terhasil menyebabkan ketidakselesaan, doktor anda mungkin akan mengalirkan cecair dengan pleural fluid aspiration atau pleural tap.

Rawatan lain yang mengeringkan cecair terhasil adalah:

Cecair khas akan disuntuk ke lapisan pleura, menyebabkan keradangan. Ini akan menghalang cecair daripada terhasil dan mengeras. Bahan kimia pengeras yang digunakan ialah tetracycline, bedak bersih dan bleomycin. Pleurodesis adalah rawatan yang paling biasa digunakan untuk rawatan efusi pleural yang selalu berlaku semula disebabkan oleh kanser

Membiarkan longkang tetap, maka cecair yang terhasil boleh disedut bila perlu

Pembedahan memasukkan pintas (seperti longkang dalaman) untuk membolehkan cecair disedut daripada perut ke dalam ruang perut

Pembedahan membuang pleura. Ia selalunya dilakukan kepada pesakit kanser yang mempunyai efusi pleura apabila rawatan lain gagal

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani efusi pleural?

Langkah di bawah ini membantu anda menangani efusi pleural:

Elakkan alkohol dan dadah haram

Jika anda menjalani rawatan kanser, sila berbincang dengan doktor anda berkenaan kesan sampingan yang mungkin berlaku dan cara-cara mengelakkannya atau menanganinya

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.

Hello Health Group t
idak menyediakan nasihat perubatan, diagnosis atau rawatan.


Orang GILA KERJA Ada Masalah Mental, Cuba Periksa Tanda-tanda Ini!

Adakah anda tahu sekiranya anda seorang yang
workaholic
atau gila kerja? Bagi mengetahui jika anda seorang yang sibuk bekerja, kenalinya melalui tanda-tanda ini.

Maksud gila kerja

Dalam bahasa Inggeris, ia lebih dikenali dengan nama
workaholic
. Ia bermaksud anda terlalu sibuk bekerja seolah-olah sudah ketagih dengan pekerjaan tersebut.

Ia adalah satu keadaan di mana anda tidak boleh mengawal diri daripada terus bekerja sepanjang masa.

Ketagihan bekerja atau gila kerja ini
adalah salah satu daripada gangguan kesihatan mental.

Apakah punca kepada keadaan gila kerja ini?

Kebanyakan daripada keadaan gila kerja ini berpunca daripada paksaan yang dilakukan ke atas diri sendiri bagi mencapai kejayaan atau status dalam pekerjaan.

Ada juga punca di mana ia bagi mengelakkan diri
daripada mengalami stres atau tekanan yang berkaitan dengan emosi.

Tetapi kebanyakannya berpunca daripada keinginan untuk mendapatkan kejayaan yang cemerlang dalam sesuatu tugasan yang diberikan.

Percaya atau tidak, mereka yang mengalami ketagihan gila kerja juga boleh mengalami ‘
high’
 seperti penagih dadah.

Mereka tidak sedar bahawa mereka sedang mengalami keadaan
 tersebut.

Tetapi salah satu tanda bahawa mereka telah sampai ke tahap itu ialah, mereka kerap mengulangi tabiat gila kerja ini sehingga tidak mampu untuk menghentikannya.

Tanda-tanda jika seseorang itu ketagihan atau gila kerja

Terdapat 11 tanda umum yang boleh menentukan sama ada anda adalah seorang yang terlalu sibuk bekerja atau tidak:

#1. Tiada masa bersama keluarga

Pernahkah ahli keluarga anda menyatakan bahawa anda terlalu sibuk bekerja? Atau mereka rasa terabai?

Jika pernah, itu adalah salah satu tanda bahawa anda terlalu sibuk bekerja. Anda mungkin memberikan alasan bahawa anda mendapat tekanan untuk mencapai sasaran prestasi tugasan.

Tetapi anda tidak sedar bahawa banyak masa anda hanya dihabiskan dengan bekerja
sehingga amat jarang melakukan aktiviti bersama keluarga.

#2. Kerap melihat email kerja di mana-mana

Dengan kemudahan teknologi dan juga sambungan internet, kini tugas kerja boleh dilakukan di mana-mana sahaja.

Namun, anda mungkin tidak sedar bahawa anda menggunakan kemudahan ini dengan kerap ‘bersama’ tugas kerja anda tanpa mengira masa dan tempat.

Sebagai contoh, anda memeriksa email kerja walaupun pada ketika anda sedang berehat, baring atau hendak tidur.

Anda juga mungkin memeriksa email atau tugasan anda sewaktu membuang air di dalam tandas.

#3. Rumah juga menjadi pejabat anda

Kebiasaan waktu bekerja hanyalah antara 8 ke 9 jam sehari.

Namun, bagi mereka yang sibuk bekerja sehingga mengalami ketagihan, tugas kerja dibawa pulang ke rumah dan disambung sehingga waktu tidur.

Tabiat ini diulang-ulang setiap hari tanpa disedari.

Anda juga kerap melihat telefon bimbit,
 tablet mahupun komputer riba di mana-mana sahaja walaupun ketika di meja makan.

#4. Tidak wujud keseimbangan antara pekerjaan dan kehidupan

Sepatutnya, apabila telah pulang ke rumah, apa yang perlu anda lakukan ialah berehat dan menikmati masa bersama keluarga.

Banyak perkara boleh dilakukan di rumah seperti menonton televisyen, bersenam, berkebun, memasak dan pelbagai lagi.

Namun, jika sudah terlalu ketagih bekerja, kesemua perkara ini tidak lagi dilakukan.

Anda tidak lagi menonton televisyen bersama ahli keluarga atau melancong bersama rakan. Apa yang anda fikirkan hanyalah kerja, kerja dan kerja.

#5. Tidak mengambil cuti tahunan

Individu lain mungkin gembira ketika mengambil cuti tahunan, tetapi tidak bagi anda.

Apa yang anda fikirkan ialah, kerja yang semakin bertimbun atau risau jika rakan sekerja mencari anda untuk tugasan kerja.

Hasilnya,
anda takut untuk mengambil cuti tahunan dan terus bekerja sehingga akhir tahun.

Apa yang perlu dilakukan adalah, menggantikan individu lain untuk melakukan kerja bagi pihak anda buat sementara waktu.

Dengan itu, anda dapat mengambil cuti dan berehat dengan tenang tanpa risau.

Selain itu, anda juga mungkin akan mengalami perkara-perkara seperti berikut:

Kerap mencari lebih banyak masa terluang untuk melakukan kerja, bukan untuk berehat

Bekerja dengan tujuan menunjukkan kebolehan anda walaupun anda sendiri rasa terbeban dan tidak berkemampuan

Tidak mengurangkan tugas kerja walaupun telah disuruh oleh individu lain

Mengalami masalah kesihatan akibat terlalu kuat bekerja seperti insomnia
, pertambahan berat badan dan keresahan

Jika mempunyai masa lapang, anda menggunakannya untuk membuat kerja

Kerap berasa resah dan gelisah apabila kerja bertambah, tetapi tetap mahu menyiapkannya

Semak diri anda kembali

Semak semula diri anda. Adakah anda mengalami satu atau lebih tanda-tanda yang dinyatakan ini?

Jika ya, maka ia bermaksud bahawa anda sedang mengalami ketagihan bekerja atau gila kerja.


Nak 'Main' Guna Sex Toy? Ketahui Dulu Manfaat & Mudaratnya Dalam Bersenggama!

Kadangkala,
agak bosan jika aktiviti seks di ranjang buat anda dan pasangan
 dilakukan dengan teknik atau kaedah yang sama sahaja. Disebabkan itu,
kalian berdua haruslah berani dalam mewarnai projek asmara
 dengan posisi, lokasi serta penggunaan alat permainan seks.

Pun begitu, jangan hanya tahu guna tanpa memahami manfaat dan mudarat alat ini ya? Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info tentang Kesihatan Seksual sila dapatkannya
di sini.

Apa itu alat permainan seks?

Sebelum itu, adalah wajar untuk kita semua berkenalan dengan definisi sebenar istilah ini terlebih dahulu.

Buat anda yang mungkin belum tahu, terdapat banyak alat mainan seks yang tercipta di dunia ini bertujuan membantu anda dan pasangan mengecapi
hubungan intim yang lebih mengghairahkan lagi mengasyikkan
.

Apa yang menarik mengenai alat ini adalah ia mempunyai banyak jenis, bentuk serta tujuan dan antara yang paling popular di seantero dunia ini adalah
vibrator
,
dildo
,
butt plug
,
cock ring
 dan macam-macam lagi.

Jenis peralatan seks

Peralatan beraneka adalah untuk bahagian pada tubuh badan yang berbeza:

Klitoris

Faraj

Zakar

Anus

Bahan peralatan seks

Peralatan ini boleh diperbuat daripada pelbagai bahan asas yang berbeza:

Silikon

Plastik

Lateks

Pelincir

Selain alat, ada satu lagi perkara yang boleh membantu anda dan pasangan
mendapatkan seks yang lebih sensasi iaitu cecair pelincir
.

Ia boleh membantu melancarkan proses kemasukan zakar atau alatan ke dalam faraj atau dubur dengan cara mengurangkan geseran.

Ia juga adalah sangat penting untuk bahagian yang tidak menghasilkan cecair sendiri seperti faraj, khususnya bahagian dubur atau anal.

Terdapat pelbagai jenis cecair pelincir:

Berasaskan air

Berasaskan silikon

Berasaskan minyak

Pelincir dubur

Sebelum mendapatkan alat permainan seks atau cecair pelincir yang beraneka jenis dan bahan ini, sila berkonsultasi dengan doktor terlebih dahulu untuk berbincang mengenai manfaat dan mudaratnya.

Posisi yang boleh dicuba bersama alat ini

Mungkin ramai yang sudah arif tentang pelbagai posisi di atas katil dan mungkin ada dalam kalangan kalian yang hebat menggunakan
sex toy
.

Pun begitu, bagaimana untuk menggabungkan 2 elemen ini agar aksi di ranjang anda dan pasangan menjadi lebih hangat, panas dan sensasi?

Ini merupakan beberapa posisi seks dengan alat permainan seks yang mungkin boleh dicuba:

Missionary
 dengan
vibrator

Doggy style
dengan
vibrator

Spooning
dengan
dildo

Anal sex
dengan
butt plug

Missionary
dengan
cock ring

Sebenarnya, terdapat banyak lagi posisi seks
 dengan
sex toy
yang boleh suami isteri praktikkan.

Pun begitu, sebaiknya anda dan pasangan berjumpa dengan pakar terlebih dahulu sebelum mencuba apa-apa alat mainan seks untuk lebih arif dan pasti tentangnya.

Manfaat
sex toy

Alat permainan seks sememangnya merupakan
salah satu cara untuk membuat hubungan intim menjadi lebih sensasi
 dengan cara:

#1. Rangsangan yang luar biasa

Pertama sekali, ia akan memberi rangsangan yang sangat luar biasa lantas membuat anda atau pasangan lebih mudah mencapai orgasma tertinggi.

Antara alat yang sangat membantu merangsang hubungan kelamin adalah dildo dan vibrator yang sangat bagus terutamanya buat golongan wanita.

#2. Tidak lagi cemburu dengan pasangan

Jika
sex toy
digunakan secara solo, sudah pasti anda atau pasangan akan berasa cemburu kerana mereka hanya mementingkan nafsu syahwat diri sendiri sahaja.

Dengan menggunakannya secara bersama, maka mungkin tidak akan ada lagi perasaan cemburu dengan pasangan kerana kedua-dua kalian dapat manfaatnya.

#3. Komunikasi menjadi lebih baik

Dalam perhubungan, komunikasi adalah antara perkara yang sangat penting dan begitu juga dalam kehidupan seks anda dan pasangan di kamar tidur.

Jadi, anda berdua mungkin dapat berbincang dan bereksperimen menggunakan
sex toy
dalam bersenggama sekali gus mengukuhkan lagi komunikasi kalian.

Mudarat
sex toy

Jangan hanya terpengaruh dengan kebaikannya sahaja kerana alat permainan seks juga mempunyai keburukannya seperti berikut:

#1. Jangkitan penyakit kelamin

Terdapat pelbagai jenis penyakit kelamin (STD/STI) yang boleh tersebar antara anda dan pasangan melalui cecair yang keluar daripada tubuh badan.

Cecair yang boleh melekat pada permukaan
sex toy
itu kemudiannya akan merebak kepada pasangan yang menggunakannya tanpa sebarang perlindungan.

#2. Bahan kimia berbahaya

Untuk pengetahuan anda, wujud beberapa
sex toy
yang diperbuat daripada bahan kimia bernama
phthalates
yang sangat berbahaya terhadap kesihatan.

Ia mungkin akan menyebabkan gangguan pada sistem reproduktif lelaki dan wanita selain menjadi pencetus kepada penyakit hati dan kanser.

#3. Alahan, kecederaan dan keradangan

Kebanyakan alat permainan seks menggunakan penggetar yang dikendalikan oleh mesin dan jika tidak berwaspada maka boleh berlaku kecederaan dan keradangan.

Dalam pada itu, anda atau pasangan juga berisiko tinggi mengalami alahan akibat bahan kimia berbahaya yang wujud pada alat yang digunakan oleh kalian.

Konklusinya,
terdapat banyak manfaat dan mudarat alat permainan seks ini
! Jadi, sila gunakannya dengan lebih berwaspada ya?


Anak Kurus Kering Sebab Kurang Zat? Apa Lagi Salah Faham Tentang Malnutrisi? #6 Paling Top

Penyakit malnutrisi adalah luas dan bukan hanya spesifik kepada orang yang kurus kering sahaja, tetapi diet yang
kekurangan nutrien dan zat
 juga boleh dianggap sebagai
masalah malnutrisi
.

Selain itu, begitu banyak mitos yang disalahertikan oleh orang ramai mengenai penyakit malnutrisi ini.

Artike ini akan membongkar mitos-mitos yang berada dalam kalangan masyarakat, oleh itu teruskan membaca ya!

Apa itu penyakit malnutrisi?

Malnutrisi merujuk kepada kekurangan, kelebihan atau
ketidakseimbangan dalam tahap nutrien dan zat seseorang
 individu.

Istilah kekurangan nutrien makanan pula merangkumi 2 kumpulan iaitu:

Undernutrition
 yang merangkumi
stunting (
ketinggian rendah untuk usia)

Pembaziran (berat rendah untuk tinggi badan)

Kekurangan berat badan (berat badan rendah untuk usia)

Kekurangan mikronutrien (kekurangan vitamin dan mineral penting)

Yang selebihnya pula merangkumi,
berat badan berlebihan
, obesiti dan penyakit tidak berkaitan dengan diet pemakanan seperti
penyakit jantung
, strok, diabetes dan barah.

Sekarang tiba masanya untuk kita bongkar bersama-sama satu per satu mitos mengenai penyakit malnutrisi yang sering kedengaran dalam kalangan orang ramai.

Mitos penyakit malnutrisi

1. Malnutrisi sama dengan kelaparan

Tidak sama sekali! Salah tanggapan anda jika menyamakan kekurangan nutrisi makanan seperti kelaparan.

Walau bagaimanapun, ramai individu di seluruh dunia menderita akibat kekurangan zat makanan yang diperlukan, walaupun mereka sebenarnya cukup makan, namun akibat
diet golongan ini kekurangan nutrisi.

Program Makanan Sedunia (WFP) mengatasi masalah ini dengan menekankan kepentingan makanan, misalnya di Panama; makanan utamanya adalah nasi.

WFP memberikan sokongan teknikal kepada Kerajan Panama untuk meluaskan pasaran padi.

Mitos 2: Hanya individu kurus mempunyai penyakit malnutrisi

Ini sebenarnya tidak betul!

Walaupun benar banyak bayi dan kanak-kanak yang kekurangan zat makanan hingga mengakibatkan rendah berat badan, tapi adalah salah tanggapan umum yang mengaitkannya dengan individu kurus.

Kanak-kanak memerlukan makanan berkhasiat untuk tumbesaran yang sihat, tetapi makanan yang mengandungi cukup vitamin dan mineral biasanya lebih mahal daripada makanan yang tidak sihat.

3. Nutrien bermula ketika anak dilahirkan

Kekurangan nutrien makanan ketika berada di dalam rahim boleh menyebabkan janin tidak mampu untuk berkembang dengan baik.

Ini akan menghalang perkembangan mental dan fizikal anak kecil pada tahun-tahun awal kehidupannya.

Salah satu cara untuk mengatasi masalah ini adalah dengan memberi inisiatif makanan, latihan dan pendidikan masyarakat kepada para wanita dan ibu yang menyusu.

Mitos #4 Kesan penyakit malnutrisi hanya berkaitan dengan kesihatan

Kekurangan zat makanan tidak hanya memberi kesan besar kepada kesihatan, tetapi juga
mempengaruhi kualiti hidup seseorang
.

Contohnya, kanak-kanak yang kurang nutrien akan memberi kesan terhadap prestasi mereka di sekolah.

Ini sekali gus mempengaruhi kehidupan mereka ketika dewasa; cenderung hidup dalam keadaan ekonomi yang teruk dan kekurangan nutrisi sebagai orang dewasa.

5. Penyakit malnutrisi hanya mempengaruhi individu

Masalah malnutrisi ini sering diremehkan dan disalahertikan.

Ini boleh membawa kesan yang langsung kepada mobiliti, kematian, produktiviti, pertumbuhan ekonomi, dan memerangkap negara-negara dalam lingkaran kemiskinan.

Untuk mengelakkan indeks malnutrisi yang lebih tinggi di negara-negara yang mengalami bencana, WFP memberikan
Specialized Nutritious Foods
sebagai bantuan.

Mitos 6, malnutrisi sering dikaitkan dengan kanak-kanak Afrika

Kita sering disajikan dengan gambar
anak-anak yang kelaparan di Afrika.

Walaupun benar banyak negara di Afrika menderita akibat kekurangan zat dan nutrien makanan, tapi kita tidak harus melupakan kanak-kanak di negara lain.

Menurut
World Hunger Map
 oleh WFP, bagi negara Haiti, sebanyak 44.5% penduduk mereka mengalami masalah malnutrisi.

7. Mitos: Malnutrisi tidak serius seperti penyakit lain di dunia

Tahukah anda bahawa malnutrisi adalah risiko nombor satu kesihatan di seluruh dunia! Ia juga menyumbang terhadap 11% daripada semua penyakit di dunia.

Tambahan pula, 50% daripada kematian kanak-kanak adalah disebabkan oleh kekurangan zat dan nutrisi makanan.

Setiap tahun, masalah ini membunuh sebanyak 3.5 juta kanak-kanak di bawah umur lima tahun!

Untuk memecahkan kitaran ini, WFP di Ecuador berusaha untuk membanteras dengan pelbagai cara seperti menganjurkan
School Meals, Food for Assets, Food Rations, Purchase for Progress (P4P)
, pemerkasaan wanita dan pendidikan pemakanan.

Sekarang dapat kita lihat sebanyak mana mitos-mitos yang sering memberikan pemahaman yang salah terhadap masyarakat.

Moga artikel ini membantu anda dalam memahami fakta-fakta mengenai masalah malnutrisi dan memberikan kefahaman yang lebih jelas mengenainya.


Ada Beberapa Simptom Yang Sama Macam Kanser Ovari (Seperti Sakit Perut)! Ini Cara Nak Bezakannya!

Tidak dinafikan, ciri kanser ovari sukar untuk dikenal pasti kerana ia menyerupai simptom penyakit lain.

Ovari wanita merupakan sebahagian daripada sistem reproduktif kaum Hawa. Setiap wanita mempunyai sepasang ovari yang berbentuk bujur dan berukuran kira-kira 4 sentimeter.

Organ ini juga tidak terlepas daripada ancaman kanser ovari yang sukar untuk dirawat jika ia sudah mencapai tahap akhir.

Ada banyak
simptom kanser ovari
 yang perlu diperhatikan oleh wanita seperti perut kembung, cepat rasa kenyang, penurunan berat badan, rasa tidak selesa di bahagian pelvis dan sering alami sembelit.

Namun, semua ciri kanser ovari di atas bersifat umum dan ia boleh berlaku disebabkan penyakit lain. Oleh sebab itu, bagaimanakah kita hendak membezakan antara penyakit biasa dan kanser ovari?

Kanser ovari atau sista?

Ovari wanita terdedah dengan pelbagai jenis penyakit. Selain kanser ovari, ada satu lagi
penyakit yang ditakuti kaum Hawa iaitu sista ovari.
 Malah, ciri kanser ovari juga menyerupai simptom sista ovari.

Sista ovari sebenarnya bukanlah kondisi yang jarang berlaku. Malah, ramai wanita mempunyai sista pada ovari mereka namun tidak menyedarinya.

Kebanyakan sista ini juga akan hilang walaupun tanpa rawatan dalam masa beberapa bulan.

Walau bagaimanapun,
sista ovari yang pecah
 akan menunjukkan beberapa simptom seperti sakit pelvis, rasa sengkak atau ‘penuh’ pada kawasan abdomen dan perut kembung.

Pada masa yang sama, simptom ini juga hampir sama dengan kanser ovari wanita!

Oleh sebab itu, penting untuk anda mendapatkan pemeriksaan doktor secepat mungkin jika mengalami simptom ini untuk mengesahkan sama ada ia adalah sista ataupun kanser.

Kanser atau sindrom rengsa usus?

Sindrom rengsa usus (
irritable bowel syndrome
 – IBS) merupakan
sejenis kondisi yang mempengaruhi sistem pencernaan seseorang.
 Ia akan menyebabkan simptom seperti kejang perut, cirit-birit, sembelit dan perut kembung.

Walaupun agak menyerupai ciri kanser ovari, penghidap IBS akan
mengalami simptom berpanjangan selama berminggu-minggu atau berbulan-bulan.

Lebih teruk lagi, simptom ini boleh berlaku berulang kali serta akan memberikan beban fizikal dan emosi kepada penghidapnya.

IBS juga merupakan penyakit yang berlaku seumur hidup dan tidak mempunyai penawar. Ia merupakan penyakit kronik yang perlu diuruskan sepanjang hayat.

Walaupun begitu, hanya sebahagian kecil penghidap IBS mempunyai simptom yang teruk. Ramai pesakit IBS boleh mengawal simptom mereka dengan menukar diet dan gaya hidup.

Malah, mereka juga boleh mengawal stres dalam kehidupan seharian untuk mengurangkan simptom yang dialami.

Berbeza dengan kanser, simptom IBS selalunya muncul disebabkan stres ataupun salah makan.

Kanser ovari atau sindrom prahaid (PMS)?

Sebenarnya, PMS bukanlah sesuatu yang asing bagi kaum Hawa. 3 daripada 4 wanita pernah mengalami
sekurang-kurangnya satu bentuk sindrom prahaid.

Sebagai contoh, wanita yang sedang PMS lebih mudah mengalami perubahan mood, mengidam makanan tertentu, senang penat, cepat marah serta rasa sakit pada kawasan payudara.

Berbeza dengan kanser, PMS selalunya mempunyai corak tertentu. Ia akan
muncul beberapa hari sebelum wanita datang haid.

Malah, corak ini juga amat mudah untuk diramal. Wanita yang mengalami sindrom prahaid yang teruk digalakkan untuk menyimpan ‘diari haid’.

Selain itu, wanita juga boleh mencatatkan hari munculnya simptom PMS dan hari ia berakhir.

Amalan ini dapat membantu wanita untuk menganggarkan bila mereka akan mengalami PMS supaya dapat bersedia dengan ubat-ubatan tertentu.

Namun, ada beberapa ciri kanser ovari yang sama dengan PMS. Kedua-duanya boleh menyebabkan:

Keletihan.

Perut kembung.

Sembelit dan cirit-birit.

Bukan kanser sahaja, simptom PMS juga boleh menyerupai penyakit lain seperti sindrom keletihan kronik, penyakit tiroid serta depresi.

Kanser atau endometriosis?

Endometriosis merupakan sejenis penyakit yang mempengaruhi ribuan wanita yang boleh mengandung. Nama penyakit ini berasal daripada perkataan ‘endometrium’ yang bermaksud tisu yang melapisi uterus.

Endometriosis bukan sahaja boleh menyebabkan wanita rasa sakit ketika datang haid,
ia juga boleh menyebabkan masalah kesuburan.
 Walau bagaimanapun, endometriosis boleh dirawat.

Simptom endometriosis hampir sama dengan ciri kanser ovari. Contohnya:

Sakit pada kawasan perut atau pelvis.

Sakit ketika melakukan seks.

Sakit ketika membuang air kecil.

Sembelit dan cirit-birit.

Perut kembung.

Penghidap endometriosis mempunyai risiko kanser ovari wanita yang lebih tinggi.

Untuk menentukan sama ada anda menghidap endometriosis atau kanser, doktor akan melakukan ujian pelvis dan juga
ultrasound
.

Kesimpulan

Jika anda menghidap simptom yang sukar untuk dijelaskan atau mempunyai ciri kanser ovari, pastikan anda berjumpa doktor dengan kadar yang segera.

Jangan sesekali abaikan simptom tersebut, lebih-lebih lagi jika ia sudah berlangsung dalam satu jangka masa yang lama dan tidak bertindak balas terhadap sebarang ubat-ubatan.

Kanser ini sukar untuk dikesan awal. Namun, doktor boleh mengenal pasti punca sebenar simptom anda dan melakukan diagnosis bersesuaian.

Selain itu, pastikan doktor tahu jika anda mempunyai ahli keluarga yang menghidap kanser. Jika kanser ini dikesan awal, tidak mustahil ia boleh dirawat.


Elak Sakit Perut Gastrik Dengan Patuhi 6 PANTANG LARANG Ini!

Gastrik adalah salah satu penyakit berkaitan perut yang biasa berlaku kepada individu selain pedih ulu hati dan ketidakhadaman. Dalam kalangan masyarakat kita terutamanya yang beragama Islam,
ia sering kali menjadi punca seseorang itu tidak mampu untuk menunaikan ibadah puasa di bulan Ramadan
. Pun begitu, ia juga boleh berlaku kepada setiap individu tidak kira waktu, usia, bangsa dan agama. Jadi, kita semua perlu tahu akan pantang larang gastrik yang perlu dipatuhi.

Jom sama-sama kita ikuti artikel ini untuk tahu tentangnya dengan lebih lanjut!

Baca lebih lanjut tentang Sistem Penghadaman
di sini.

Apa itu gastrik?

Sebelum pergi dengan lebih mendalam lagi, wajarlah untuk kita belajar serba sedikit tentang penyakit berkaitan perut ini terlebih dahulu.

Gastrik atau lebih dikenali sebagai
gastritis
 dalam bahasa perubatan adalah kondisi di mana berlaku keradangan pada perut.

Keradangan ini terjadi akibat jangkitan bakteria yang juga boleh menyebabkan ulser pada perut.

Terdapat 2 jenis gastrik yang boleh berlaku kepada individu iaitu gastritis akut – berlaku secara tiba-tiba tanpa sebarang petanda serta gastritis kronik – mempunyai petanda dan muncul dalam jangka masa panjang.

Sekiranya menghidap penyakit ini, penderita mungkin akan mengalami beberapa gejala seperti berikut:

Sakit pada perut

Muntah-muntah

Mual seperti mahu termuntah

Sebu terutamanya selepas makan

Dalam beberapa kes,
gastrik boleh mengakibatkan ulser yang seterusnya menjadi pencetus kanser perut.

Namun kebiasaannya ia tidaklah begitu serius dan boleh sembuh jika cepat mendapatkan rawatan.

6 pantang larang gastrik yang perlu dipatuhi!

Menurut saranan yang dikeluarkan Jabatan Gastroenterologi & Hepatologi, Hospital Umum Singapura (SGH), gastrik boleh dicegah dengan mematuhi 6 pantang larang gastrik berikut:

#1. Makan dengan sedikit tetapi lebih kerap

Ramai yang beranggapan bahawa gastrik akan berlaku jika tidak makan dalam satu tempoh yang lama. Disebabkan itu, mereka mengambil keputusan untuk makan dengan lebih banyak.

Ini adalah perbuatan yang kurang tepat kerana ia hanya akan membuatkan kalian mengalami kembung perut. Sebaliknya, sila makan dengan sedikit tetapi lebih kerap.

Sebagai contoh, penderita gastritis disarankan untuk mengambil kira-kira 5 ke 6 hidangan sehari berbanding 2 ke 3 hidangan untuk memastikan perut kalian sentiasa terisi.

Pantang larang gastrik #2. Makan tepat pada waktu dan jangan bertangguh

Ya, memang benar bahawa tidak makan dalam satu tempoh yang lama akan mencetuskan keradangan pada perut. Jadi,
sila makan tepat pada waktu dan jangan bertangguh
.

Pastikan kalian makan tepat mengikut waktu yang sama setiap hari. Jika kalian bersarapan pada pukul 7 pagi semalam, hari ini dan esok juga harus pada masa yang serupa.

Jika tidak, ia akan mengakibatkan perut anda melepaskan jus gastrik pada waktu yang tidak sama dengan waktu kalian makan. Inilah yang akan mengakibatkan gastrik.

#3. Ambil makanan dan minuman yang sihat

Tahukah anda bahawa terdapat beberapa jenis makanan yang boleh mencetuskan simptom gastritis?

Antaranya adalah makanan yang pedas, berasid, bergoreng atau berlemak. Bagi minuman pula, air berkarbonat adalah musuh utama penderita gastrik. Jadi, tolong elakkannya.

Sebaliknya,
sila ambil makanan dan minuman yang sihat dan bernutrisi.
 Ia bukan sahaja bagus untuk kesihatan perut malahan juga kesihatan tubuh badan anda secara total.

#4. Kawal stres juga adalah pantang larang gastrik

Jangan terkejut dengan pantang larang ini ya? Ini kerana sebarang tekanan yang berlebihan akan menghasilkan lebih banyak jus gastrik di dalam perut anda.

Oleh itu,
lakukanlah lebih banyak aktiviti yang merelakskan seperti yoga
 atau meditasi di samping kerap bersenam untuk memastikan gastritis tidak terjadi.

#5. Berhenti merokok

Rokok mempunyai pelbagai bahan kimia tidak sihat yang boleh mencetuskan peningkatan asid dalam perut anda sekali gus melemahkan sistem imunisasi perut.

Kesannya, anda mungkin akan lebih mudah mendapat gastritis atau lebih teruk lagi kanser perut. Jika tidak mahu ini berlaku, berhentilah sebelum terlambat.

#6. Kurangkan pengambilan alkohol

Bukan rokok sahaja, minuman keras beralkohol juga boleh mendatangkan kesan yang sama. Selain memabukkan, ia juga akan melemahkan sistem imunisasi perut.

Dengan penambahan kes pemandu mabuk yang banyak meragut nyawa tidak berdosa kini,
jadikanlah ia sebagai alasan untuk kalian kurangkan atau berhenti mengambilnya
.

Konklusinya, penderita gastrik tidak boleh beranggapan bahawa ia adalah penyakit yang akan datang dan pergi tanpa perlu bertindak apa-apa.

Ya, ia mungkin benar gastritis boleh sembuh sendiri. Pun begitu, 6 pantang larang gastrik ini wajar dipatuhi untuk kesihatan perut anda yang lebih baik.


Pelik Bau Kuat Pada Air Kencing? Ini PUNCA UTAMA & Cara Untuk Mengatasinya

Anda pasti pernah berdepan situasi apabila membuang air kecil, kemudian timbul bau yang tidak menyenangkan. Tetapi kenapa ya boleh wujud masalah kencing berbau ini?

Untuk mendapatkan lebih banyak info tentang Urologi, sila dapatkannya
di sini.

Punca kencing berbau

Air kencing berwarna jernih atau mungkin sedikit kekuningan
, dengan sedikit bau adalah perkara normal. Tetapi apabila bau yang timbul terlalu kuat, ia mungkin didasari punca tertentu.

Terdapat beberapa faktor utama yang boleh menjadi punca berlaku masalah urin berbau, antara:

Wanita mengandung

Dikatakan sewaktu
hamil
, kandungan hormon
chorionic gonadotrophin
 (HCG) akan meningkat di dalam darah dan akan disingkirkan melalui pembuangan air kecil. Keadaan ini sekali gus menjadi penyebab mengapa bau urin sedikit kuat.

Penyakit dan keadaan kesihatan

Terdapat beberapa keadaan penyakit serta keadaan yang boleh menyebabkan masalah ini berlaku, seperti:

Jangkitan saluran kencing
. Apabila keadaan ini berlaku urin akan kelihatan lebih keruh dan anda mungkin merasa sakit ketika membuang air kecil

Diabetes.
 Selain berasa berasa kerap dahaga dan kerap membuang air kecil, individu dengan diabetes juga akan berdepan isu kencing berbau

Fistula
pundi kencing
 (
Bladder fistula
)

Penyakit berkaitan hati

Penyakit
maple syrup urine

Pemakanan

Diet makanan tertentu juga boleh menyebabkan urin berbau. Ia disebabkan kandungan mineral atau nutrisi dalam makan yang dimakan.

Makanan seperti asparagus, makanan berempah,
bawang putih
,
petai
, dan jering merupakan antara makanan punca urin berbau kuat.

Ubat

Pengambilan ubatan tertentu seperti antibiotik, vitamin juga boleh menyebabkan seseorang individu mengalami masalah urin berbau.

Dehidrasi

Jika kuantiti urin anda sedikit dan pekat, ia menunjukkan bahawa badan anda kekurangan air. Keadaan ini biasanya berlaku pada waktu pagi dan menyebabkan urin lebih berbau.

Minuman

Selepas meminum minuman seperti kopi, perasan tak urin anda sedikit berbau?

Jika bau yang terhasil kuat, itu tandanya anda perlu mengurangkan pengambilan
minuman berkafein
 ini.

Malahan
 minuman beralkohol
 juga dikatakan boleh menyebabkan urin berbau.

Tip mencegah kencing berbau

Perbanyakkan minum air sekurang-kurangnya lapan hingga 10 gelas sehari. Pastikan air kosong, okay?

Jika terasa ingin membuang air kecil, jangan tahan dan hindari daripada membuang air kecil secara tergesa-gesa.

Cuci bahagian intim dari depan ke belakang. Ini dapat mengelakkan risiko berlakunya jangkitan

Biasakan diri untuk membuang air kecil lebih daripada lima kali sehari. Jika kurang daripada jumlah itu, lebihkan pengambilan air kosong.

Kesimpulan

Masalah
kencing bau kuat mungkin boleh dianggap sebagai satu isu yang biasa
 jika faktor yang mendasari keadaan itu adalah disebabkan pemakanan.

Walau bagaimanapun, jika keadaan ini semakin teruk, anda dinasihatkan untuk mendapatkan pemeriksaan dan rundingan daripada pakar perubatan.


Penyakit Buah Pinggang Kronik, Apa Kesan Yang Akan Berlaku Kepada Organ Ini?

Gangguan pada fungsi organ ini t
erutama penyakit buah pinggang kronik sudah tentu akan menjejaskan banyak perkara yang memastikan keseimbangan sistem di dalam badan.

Persoalannya, apa yang akan berlaku? Adakah organ ini tidak lagi akan dapat berfungsi dengan baik?

Untuk mendapatkan lebih banyak informasi tentang Urologi, anda boleh klik
di sini
.

Apa definisi penyakit ini?

Keadaan kesihatan ini terjadi apabila terdapat
kegagalan pada fungsi buah pinggang
 yang berlaku secara beransur-ansur selama bertahun-tahun.

Ia mungkin tidak menunjukkan simptom yang jelas pada peringkat awal.

Tetapi, semakin teruk keadaan buah pinggang itu, simptom dan tanda yang dialami menjadi semakin jelas.

Memandangkan organ ini gagal menjalankan fungsinya,
cecair dan toksin di dalam badan
 akan terkumpul sehingga menyebabkan pelbagai komplikasi.

Penyakit ini mempunyai 5 peringkat.

Bagi kes di peringkat terakhir, buah pinggang tersebut sudah tidak mampu berfungsi dan perlu diganti melalui pemindahan organ atau
menjalani dialisis seumur hidup
.

Apa simptom penyakit buah pinggang kronik?

Simptom dan tanda akan berlaku secara perlahan dari semasa ke semasa. Ini termasuk:

Mual

Muntah

Hilang selera makan

Letih dan lemah badan

Masalah tidur

Jumlah air kencing berubah
 – berkurang di peringkat awal, bertambah di peringkat akhir

Fokus terganggu

Otot kejang dan merenggut

Kaki dan buku lali bengkak

Rasa gatal-gatal yang kekal

Sakit dada

Sesak nafas

Tekanan darah tinggi

Tanda-tanda yang ada adalah tidak spesifik dan boleh juga disebabkan oleh keadaan kesihatan lain.

Buah pinggang adalah sejenis organ
 yang boleh beradaptasi terhadap keadaan badan.

Jadi, simptom mungkin baru kelihatan jelas selepas kerosakan yang berlaku sudah terlalu teruk dan tidak dapat dirawat lagi.

Apa punca penyakit buah pinggang kronik?

Keadaan yang kerap menjadi puncanya adalah:

Diabetes jenis 1 dan 2

Tekanan darah tinggi

Glomerulonephritis – radang bahagian dalam buah pinggang

Penyakit buah pinggang polisistik

Saluran air kencing tersumbat dalam tempoh yang lama

Jangkitan buah pinggang berulang

Bagi pesakit diabetes dan tekanan darah tinggi khususnya, mereka perlu menjalani pemeriksaan buah pinggang berkala untuk mengesan kerosakan yang mungkin berlaku pada buah pinggang lebih awal agar dapat mencegah keadaan menjadi lebih buruk.


Ajar Anak Anda tentang Sentuhan Selamat dan Sentuhan Tidak Selamat

Adalah sukar bagi ibu bapa dan penjaga untuk menentukan bila mereka patut mula mengajar kanak-kanak mengenai keselamatan diri. Adalah lebih sukar untuk memulakan topik tentang pemangsa yang mungkin mengambil kesempatan terhadap mereka. Pun begitu, melihatkan
epidemik pedofilia
 yang semakin meluas dan mula memberi kesan kepada kanak-kanak di sekolah, tempat awam atau di dunia digital, mengajar anak anda tentang langkah keselamatan yang perlu dilakukan adalah satu keperluan sedari usia kecil lagi. Sentuhan selamat dan sentuhan tidak selamat patut menjadi pengetahuan asas bagi setiap kanak-kanak. Berbekalkan pengetahuan ini, mereka akan lebih bersedia untuk melindungi diri mereka.

Ajar kanak-kanak nama semua bahagian tubuh mereka, termasuklah bahagian sulit

Kanak-kanak sering merasa sukar untuk memberitahu orang dewasa mengenai penderaan seksual kerana mereka tidak tahu perkataan yang patut digunakan. Mempelajari istilah yang betul (anatomi) terhadap bahagian sulit mereka memberikan kanak-kanak kosa kata yang mereka perlukan dan membantu mereka tahu bahawa tidak mengapa untuk bercakap tentang bahagian badan mereka. Apabila mengajar anak-anak kecil bahagian tubuh yang berbeza, gunakan perkataan yang betul untuk bahagian sulit mereka seperti kemaluan dan punggung.

Anda boleh memberikan lebih banyak maklumat kepada anak yang lebih tua, kerana mereka dapat memahami lebih lanjut. Mengajarkan anak anda nama bahagian sulit mereka sepertimana nama anggota tubuh mereka yang lain membuatkan anak anda percaya tiada apa yang memalukan jika melaporkan tentang sebarang sentuhan pada bahagian tersebut (bahagian sentuhan tidak selamat).

Ajar kanak-kanak “Anda adalah bos badan anda”

Ajar anak anda untuk memahami bahawa mereka berhak menentukan siapa yang menyentuh mereka dan bagaimana. Wujudkan suasana rumah yang menghormati hak peribadi masing-masing termasuklah tubuh badan anak-anak anda. Bina latihan bersama mereka untuk belajar mengekspresikan diri, sebagai contoh, anak anda mungkin menyatakan kepada adiknya “Kakak tidak suka adik bermain rambut kakak, tolong berhenti,”. Anda sebagai ibu bapa atau penjaga juga perlu segera menghormati hasrat mereka untuk tidak disentuh dengan cara tertentu.”Kakak tak mahu emak dukung sekarang? Baiklah”. Semasa anda mengawasi interaksi anak-anak anda, jelaskan bahawa mereka perlu berhenti menggeletek atau menggasak adik-beradik yang lain jika ada yang berkata “Hentikan! “

Selain itu, anda juga perlu berhenti memaksa anak anda memberi atau menerima pelukan atau ciuman daripada saudara-mara jika mereka tidak mahu. Ini mengajar kanak-kanak bahawa tidak mengapa untuk mengatakan tidak kepada sentuhan daripada orang dalam keluarga mereka. Sesetengah saudara-mara mungkin mengharapkan pelukan daripada anak-anak anda setiap kali mereka bertemu. Jelaskan kepada mereka bahawa anda sedang mengajar anak-anak anda untuk menjadi bos badan mereka sebagai sebahagian daripada pendidikan tentang keselamatan agar saudara anda tidak tersinggung oleh tingkah laku mereka.

video ihsan
Media Wanita IKRAM

Terangkan kepada anak anda bahawa terdapat tiga jenis sentuhan

Tiga jenis sentuhan tersebut adalah:

Sentuhan selamat.
 Ini adalah sentuhan yang selamat dan baik untuk mereka, dan yang membuat kanak-kanak merasa dipedulikan dan penting. Sentuhan selamat termasuklah memeluk, menepuk di belakang, dan merangkul pada bahu. Sentuhan selamat juga termasuklah sentuhan yang mungkin menyakitkan, seperti mengeluarkan serpihan. Jelaskan kepada kanak-kanak bahawa apabila anda mengeluarkan serpihan, anda melakukannya untuk memastikan mereka sihat, yang menjadikannya sentuhan yang selamat.

Sentuhan tidak selamat
. Ini adalah sentuhan yang menyakiti badan atau perasaan kanak-kanak (contohnya, memukul, menolak, mencubit, dan menendang). Ajar kanak-kanak bahawa jenis sentuhan ini tidak baik.

Sentuhan yang tidak diingini.
 Ini adalah sentuhan yang mungkin selamat tetapi seorang kanak-kanak tidak mahukannya daripada orang tersebut pada masa itu. Tidak mengapa untuk seorang kanak-kanak mengatakan tidak kepada sentuhan yang tidak diingini, walaupun daripada orang biasa. Bantu anak-anak anda mengatakan ‘tidak’ dengan suara yang kuat dan sopan. Ini akan membantu mereka belajar menetapkan sempadan peribadi.

Sebaik sahaja kanak-kanak boleh menamakan bahagian badan mereka sendiri dan tahu mengenai pelbagai jenis sentuhan, anda boleh mengajar mereka bahawa terdapat satu lagi sentuhan tidak selamat yang juga tidak baik. Sentuhan ini adalah apabila seseorang yang lebih tua atau lebih besar menyentuh bahagian sulit mereka. Cara anda menjelaskan perkara ini akan bergantung kepada umur anak anda.

Bagi seorang anak kecil, anda mungkin berkata, “Satu lagi sentuhan tidak selamat adalah apabila orang yang lebih besar menyentuh adik pada bahagian sulit dan bukan untuk membersihkan atau memastikan adik sihat. Oleh itu, peraturan keselamatan keluarga kita ialah tiada siapa boleh menyentuh bahagian sulit adik kecuali untuk memastikan adik bersih dan sihat. “

Ibu bapa perlu memahami bahawa maksud membersihkan ini merujuk kepada anak-anak yang masih memerlukan bantuan orang dewasa untuk menukar lampin, pergi ke tandas, atau mandi. Manakala memastikan “sihat” merujuk kepada lawatan doktor; contohnya, apabila doktor memberi kanak-kanak suntikan di bawah pengawasan penjaga. Apabila mereka meningkat remaja, mereka mungkin sudah boleh menguruskan pertemuan dengan doktor secara sendirian.

Jadi, untuk kanak-kanak yang lebih besar, anda mungkin berkata, “Satu lagi sentuhan tidak selamat adalah apabila seseorang menyentuh adik di bahagian sulit dan bukan untuk memastikan adik sihat. Oleh itu, peraturan keselamatan keluarga kita ialah tiada siapa boleh menyentuh bahagian sulit adik kecuali untuk menjaga kesihatan adik. “

Ajarkan juga anak anda peraturan keselamatan yang berikut:

Anda boleh mengajarkan nama bahagian sulit anak anda seawal usia 3 tahun dan mula mengajar peraturan keselamatan apabila mereka berupaya mengenalpasti bahagian tubuh mereka. Lebih awal anda mulakan adalah lebih baik. Pastikan juga anda menyatakan bahawa mulut dan dada juga termasuk dalam bahagian tubuh yang dilarang disentuh orang lain tanpa tujuan membersihkan atau kesihatan.

Perkara-perkara yang disebutkan ini mungkin kelihatan seperti sesuatu yang boleh difikir logik bagi pandangan anda. Tetapi anak anda yang masih kecil mungkin tidak akan memahami pencabulan melainkan anda menjelaskan hak peribadi dan batasan sentuhan orang lain. Lebih baik anda bersikap jujur dan berterus-terang dalam bahasa yang difahami sekarang daripada menyesal di kemudian hari. Apatah lagi dalam kebanyakan kes, pemangsa pedofilia akan cuba melakukan antun seksual atau
 grooming
 sehingga anak anda menjadi percaya dan selesa kepada mereka. Oleh itu, lindungi anak anda dengan didikan dan pencegahan yang baik.


Strategi Time Out: 5 Kesilapan Ibu Bapa Ini Mungkin Akan Jejaskan Hasilnya!

Penggunaan strategi time out
sebagai salah satu bentuk disiplin kanak-kanak
 bukanlah perkara yang terlalu baharu bagi ibu bapa.

Ramai ibu bapa yang menggunakan kaedah ini bagi mendisiplinkan anak mereka.

Namun, persoalannya adalah adakah kaedah time out berkesan dalam membentuk disiplin kanak-kanak?

Apakah maksud strategi time out?

Mengalihkan kanak-kanak daripada keadaan di mana dia menunjukkan perangai dan tidak memberikan perhatian padanya untuk sebentar waktu adalah time out.

Lazimnya, semasa tempoh time out, ibu bapa akan meletakkan kanak-kanak dalam satu bilik lain ataupun anak diletakkan di atas kerusi dan dibiarkan sementara tanpa melakukan sebarang aktiviti.

Kanak-kanak akan diberikan tempoh time out
 jika berkelakuan tidak baik atau meragam
.

Ia juga adalah masa untuk kanak-kanak bertenang.

Jika kanak-kanak sudah menenangkan diri, ibu bapa akan berbincang semula dengan anak tentang kelakuan mereka, mengapa tindakan mereka tidak baik, dan bagaimana anak kecil tersebut perlu bertindak pada masa hadapan.

Kesilapan yang Selalu Ibu Bapa Lakukan Semasa Time-out

Ramai ibu bapa kini yang menggunakan teknik time out dalam mendisiplinkan anak.

Namun, teknik ini tidak selalunya berkesan,
terutama jika kaedah ini tidak diikuti dengan betul
.

Kebanyakan ibu bapa mengharapkan kanak-kanak yang keluar daripada tempoh time out akan bertenang dan lebih baik, namun ia tidak selalunya berlaku begitu.

Kajian daripada Oregon Health and Science University di Portland mendedahkan bahawa lebih 85 peratus ibu bapa membuat kesalahan semasa menjalankan time-out.

Antara kesalahan yang dilakukan semasa time-out adalah:

#1. Tidak merancang lebih awal

Kelakuan anak yang bagaimana perlu dibawa ke zon time out? Di mana tempat time out? Berapa lama ia berlangsung?

Soalan-soalan ini perlu difikirkan sebelum ibu bapa menggunakan strategi ini.

Penulis buku Child Temperament: New Thinking About the Boundary Between Traits and Illness, yang juga merupakan Ahli Psikiatri Kanak-kanak di University of Vermont College of Medicine, David Rettew berkata, ramai
ibu bapa yang menggunakan time out untuk memukul anak
.

Apapun yang ibu bapa persetujui tentang strategi ini, adalah penting untuk melakukannya secara konsisten.

#2. Menggunakan time-out untuk sebab yang salah

Time out bukannya masa untuk memantulkan kelakuan anak.

Ia digunakan untuk memisahkan kanak-kanak daripada kesalahan mereka sebelum perkara menjadi lebih teruk.

Selepas tamat tempoh, barulah anda boleh mengajak anak mencermin kembali apa yang mereka telah lakukan.

#3. Berikan anak perhatian

Tujuan time out dibuat adalah untuk mengasingkan anak daripada situasi tertentu.

Dalam kebanyakan kes, kanak-kanak akan bertindak untuk mencari perhatian.

Bagi meningkatkan keberkesanan strategi ini, elakkan daripada berborak dengan anak anda semasa tempoh tersebut.

Matlamat time out adalah supaya anak anda mengetahui bahawa kelakuan mereka itu menyebabkan mereka kehilangan perhatian anda, dan bukannya meraih perhatian.

#4. Menggunakannya terlalu kerap

Time out adalah lebih berkesan jika dibuat kepada
anak kecil yang selalu membantah dan ingkar
.

Bagi mengoptimumkan keberkesanan strategi ini, adalah penting untuk anda menggunakannya hanya bila perlu.

Jika anak anda merungut atau bertarik tali dengan anda, pertimbangkan alternatif seperti pengukuhan positif.

Untuk membuatkan strategi ini lebih efektif, pertimbangkan pendekatan ini.

Apabila anak anda tidak berkerjasama, keluarkan hanya satu amaran jelas sahaja dan jika dia tidak mendengar kata dalam masa 30 saat, terus letakkan anak anda di zon time out.

Umumkan pada anak tentang time out dan letakkan mereka dalam kawasan tertentu untuk menjalankannya.

Tidak mengapa jika anda minta penjelasan pada anak sebelum atau selepas tamat tempoh, tetapi jangan memberikan mereka dua-dua pilihan pada satu-satu masa.

Lebih berkesan jika anda hapuskan semua bentuk perhatian pada mereka
.

#5. Ibu bapa hilang sabar

Ibu bapa perlu mengawal untuk tidak membebel, memalukan, menempik, ataupun menggunakan perbuatan fizikal
 kepada anak semasa tempoh time out.

Kesemua bentuk perhatian ini akan membuatkan tingkah laku negatif pada kanak-kanak.

Jika anda dalam keadaan marah semasa proses time out, tinggalkan anak sementara di ruang tersebut dan hanya kembali jika anda dalam keadaan tenang.

Strategi time out mungkin kedengaran mudah, tetapi sebenarnya ia amat mencabar.

Oleh itu, ibu bapa jangan takut untuk meminta bantuan bagi mempelajari proses time out.

Dengan pelaksanaan yang betul, ia dapat membantu anak anda untuk mendengar kata.


4 Jenis Masalah Penyusuan Dan Cara Menanganinya

4 jenis masalah penyusuan ini selalu berlaku. Naluri penyusuan pasti ada bagi setiap ibu baharu. Akan tetapi, disebabkan kesuntukan masa tertentu menyebabkan ibu berputus asa untuk
menyusukan bayi
 ataupun meneruskan penyusuan.

Ketahui masalah penyusuan yang selalu dihadapi oleh para ibu dan cara mengatasinya.

Untuk mendapatkan lebih banyak info tentang Keibubapaan, sila dapatkannya
di sini
.

Jenis Masalah Penyusuan #1. Sakit Puting

Ramai ibu yang
mengadu puting mereka sakit
 terutama semasa hari-hari awal penyusuan. Masalah sakit puting ini boleh menyebabkan kemurungan dan melemahkan semangat ibu untuk terus menyusukan bayi mereka.

Sesi penyusuan seharusnya berjalan dengan selesa apabila anda meletakkan bayi untuk menyusu. Kedudukan bayi yang salah ketika proses
penyusuan atau salah meletakkan mulut bayi pada payudara akan menyebabkan ibu mengalami masalah ini.

Apa anda perlu buat?

Mulut bayi perlu diletakkan memenuhi areola (kawasan gelap di sekeliling puting) dan pada puting

Jika anda rasa sakit semasa bayi mula menyusu, letakkan sebelah jari anda yang bersih ke dalam mulut bayi dan betulkan semula kedudukan bayi semasa menyusu

Berjumpa dengan pakar laktasi jika masih rasa sakit semasa penyusuan

Tukar posisi berlainan setiap kali bayi menyusu

Jika puting anda luka, rawat segera bagi mengelakkan risiko mastitis. Selepas penyusuan, titiskan beberapa titik susu pada puting anda dan ratakan menggunakan jari yang bersih. Boleh juga gunakan krim khas untuk penyusuan.

Jenis Masalah Penyusuan #2.
 Badan Semasa Penyusuan

Salah posisi semasa menyusukan bayi boleh menyebabkan ibu berasa sakit di bahagian belakang badan, leher ataupun tengkuk. Apatah lagi, proses penyusuan memakan masa yang lama dan kerap setiap hari.

Apa anda perlu buat?

Pastikan posisi badan anda dan bayi betul semasa penyusuan berlangsung. Kenal pasti
posisi penyusuan yang memberi keselesaan
 pada anda seperti duduk, bersandar, ataupun berbaring mengiring

Gunakan bantal penyusuan untuk lebih selesa

Jenis Masalah Penyusuan #3.
Susu Meleleh

Meskipun masalah
susu meleleh tidak menyakitkan payudara
, namun ia boleh menimbulkan ketidakselesaan buat si ibu. Coli yang basah menyebabkan ibu rasa tidak selesa. Tambahan pula, jika ibu berada di tempat awam.

Apa anda perlu buat?

Alas pad penyusuan pada payudara
 anda bagi menyerap susu yang meleleh pada puting dan mengelakkan coli dan baju daripada basah. Pad penyusuan boleh dilapik pada mana-mana
coli penyusuan atau coli biasa
.

Jenis Masalah Penyusuan #4.
 Menyusu Di Luar Rumah

Masalah timbul apabila ibu membawa bayi keluar rumah. Apabila tiba waktu menyusu, ibu akan berasa sukar dan kurang selesa
menyusukan bayi di tempat awam
. Apatah lagi, apabila ibu berada di tempat yang tidak menyediakan ruang untuk menyusu.

Apa anda perlu buat?

Pakai pakaian penyusuan
 semasa keluar rumah bersama bayi. Pakaian penyusuan direka untuk memudahkan ibu menyusukan bayi terutama semasa di luar rumah

Gunakan juga bra penyusuan yang direka untuk memudahkan ibu menyusukan bayi tanpa perlu membuka cangkuk belakang bra

Bawa selendang penyusuan atau poncho ke mana-mana semasa anda berada di luar rumah. Selendang penyusuan ini dapat membantu melindungi aurat ibu semasa sesi penyusuan.

Ikuti topik yang paling relevan dan bertukar cerita. Sertai komuniti Keibubapaan hari ini! Klik
di sini
.


Jangan Bagi Anak Hadap Handphone Sahaja! Buat 6 Game Ini Di Rumah, Latih Minda Si Kecil

Perkembangan otak kanak-kanak amat penting seiring dengan pertumbuhan fizikal mereka. Namun tidak ramai ibu bapa yang tahu cara terbaik meningkatkan perkembangan otak anak. Ini ada beberapa
game
 untuk kanak kanak yang boleh anda sediakan bagi membantu potensi minda mereka. Aktiviti permainan untuk kanak kanak ini agak mudah dan senang untuk disediakan.

Sila semak di bawah ini.

Untuk mendapatkan lebih banyak info berkenaan Keibubapaan, anda boleh klik
di sini
.

Kenapa game untuk kanak kanak ini penting?

Tahukah anda bahawa kanak-kanak sebenarnya memerlukan
game
 atau permainan untuk merangsang perkembangan otak mereka apabila dilahirkan.

Permainan atau
game
 otak menawarkan cara pembelajaran baharu untuk kanak-kanak yang sentiasa ingin tahu dan sentiasa mencari ilmu baharu.

Kanak-kanak juga boleh berkembang sebagai pelajar yang lebih aktif apabila mereka berseronok dalam persekitaran permainan yang kondusif untuk pembelajaran.

Permainan otak terbaik ialah permainan yang boleh memberi tumpuan kepada bidang tertentu perkembangan anak anda.

Aktiviti permainan untuk kanak kanak ini memberi kesan positif kepada
kemahiran motor
, ingatan, ingatan lisan, pengecaman dan pengesanan corak, serta lain-lain lagi.

Game untuk kanak kanak yang disarankan untuk si kecil anda

Ada beberapa jenis aktiviti permainan untuk kanak kanak yang boleh anda sediakan untuk anak anda bermain.

Ini antara yang paling mudah dan terbaik untuk perkembangan minda kanak-kanak:

#1. Jigsaw puzzle

Bermain
puzzle
 merupakan antara permainan klasik kanak-kanak sejak dahulu lagi.

Permainan ini sesuai untuk meningkatkan kemahiran
motor halus
, pengesanan corak, pengecaman imej dan penyelesaian masalah.

Kanak-kanak juga boleh belajar tentang kerjasama untuk menyelesaikan tugasan, serta
kemahiran
 penting yang berkaitan dengan kepuasan tertunda setelah menyelesaikan
puzzle
.

#2. Kiub Rubik

Siapa sahaja yang tidak mengenali kiub Rubik. Anda boleh membuat permainan kiub Rubik lebih menyeronokkan dengan memberi anak anda strategi asas yang mereka perlukan untuk menyelesaikannya dengan betul.

Anda boleh mengikuti tutorial dalam talian atau bermain dengan rakan untuk membiasakan diri terlebih dahulu sebelum mengajarkannya kepada anak anda.

Game
 untuk kanak kanak ini melatih mereka mengenai kepentingan pembangunan
kemahiran
 dan juga
ingatan
.

#3. Bercerita dengan satu perkataan

Anda boleh mengajak semua anak-anak anda atau kanak-kanak lain untuk bermain permainan ini.

Berikan perkataan tertentu kepada setiap kanak-kanak dan minta mereka untuk membuat cerita ringkas dengan menggunakan perkataan tersebut.

Aktiviti ini boleh membantu mencetuskan kemahiran penyelesaian masalah
kreatif
 dalam diri kanak-kanak dan meningkatkan pemahaman mereka tentang
bahasa
.

#4. Game untuk kanak kanak: Bermain chess atau catur

Catur merupakan satu lagi
permainan kanak kanak di rumah
 yang agak klasik.

Catur adalah salah satu permainan otak terbaik yang boleh dimainkan oleh kanak-kanak kerana ia membolehkan mereka terlibat dalam pengalaman yang merangsang intelektual.

Anak anda boleh mempelajari langkah baharu, mewujudkan komuniti rakan catur dan meneroka idea yang kompleks dalam fikiran mereka.

#5. Bermain tanah liat

Bermain
tanah liat
 juga amat baik untuk perkembangan minda anak anda, lebih-lebih lagi tanah liat dengan pelbagai warna.

Bagi kanak-kanak yang masih kecil,
tanah liat
 berwarna-warni sangat sesuai untuk mengajarkan mereka menentukan warna yang betul.

Selain itu, membentuk tanah liat dengan menggunakan tangan mereka sendiri dapat merangsang motor halus selain mengembangkan bakat kreatif anak anda.

#6. Permainan pagar sesat atau
maze

Untuk permainan ini, cukup sekadar anda melukis
maze
 anda sendiri atau mencetaknya daripada
laman web
 secara percuma.

Maze
 membantu kanak-kanak menyelesaikan
masalah
 pada kadar yang lebih cepat.

Ia menguji keupayaan mereka untuk mengingati jalan yang betul melalui percubaan & kesilapan (
try & error
).

Mereka juga boleh mencari jalan yang betul dengan menavigasi secara mental dan kemudiannya diterjemahkan kepada gerakan pen pada kertas.

Kesimpulan

Sebenarnya, terdapat pelbagai lagi
game
 untuk kanak kanak yang boleh anda berikan kepada
si manja
 di rumah.

Namun, enam jenis yang kami nyatakan ini adalah antara yang terbaik dan paling mudah untuk anda sediakan.

Jika enam permainan ini masih tidak cukup, anda boleh mencari pelbagai lagi kaedah atau
game
 lain untuk melatih minda anak anda.

Selamat mencuba!


Tak Sangka Bukan Hanya Enak, Tapi Tapai Turut Memiliki 12 Khasiat Ini

Tempeh
, yogurt atau kimchi merupakan beberapa contoh daripada beberapa jenis makanan fermentasi lain yang sangat popular di dunia. Tapai pula boleh berada sebaris dengan makanan-
makanan tradisional
 ini. Selain sangat kaya dengan sumber probiotik, adakah anda tahu bahawa terdapat beberapa lagi khasiat lain yang terdapat di dalamnya?

Tapai sangat sinonim dengan masyarakat Melayu di negara kita serta masyarakat lain yang tinggal di negara serantau terutamanya di benua Asia Tenggara. Ia dikatakan
beras
al dari negeri Sabah yang dipopularkan oleh etnik Kadazan-Dusun-Murut dan selalu dimakan ketika hari perayaan atau hari
perkahwinan
. Untuk pengetahuan anda, sebenarnya terdapat beberapa jenis tapai tetapi antara yang paling popular di negara kita adalah tapai
pulut
. Ingin mengetahui mengenainya dengan lebih lanjut? Sila ikuti artikel ini.

Khasiat tapai yang anda perlu tahu

Seperti yang anda ketahui, proses pembuatan makanan tradisional ini adalah dengan penggunaan kulat dan bakteria sebagai mana makanan fermentasi yang lain. Pun begitu, anda tidak perlu takut akan mikrob-mikrob ini kerana ia tidak akan mendatangkan kesan negatif kepada anda, malahan boleh berfungsi memberi manfaat kepada kesihatan tubuh badan kita.

Berikut merupakan beberapa khasiat makanan tradisional ini yang anda perlu tahu:

#1. Kaya dengan sumber probiotik

Makanan tradisional ini dikatakan sangat kaya dengan sumber probiotik. Ini adalah fitur utama dalam makanan yang dihasilkan melalui proses fermentasi lain seperti tempe, yogurt atau kimchi. Proses ini menggunakan pelbagai mikroorganisma yang baik dan boleh berfungsi untuk melawan bakteria jahat yang wujud di dalam
sistem penghadaman
. Selain itu, ia juga dikatakan mampu meningkatkan sistem imun dalam tubuh badan kita.

#2. Membantu melancarkan sistem penghadaman

Makanan tradisional ini dikatakan sebagai “superfood” yang sangat bagus untuk sistem penghadaman kita. Proses fermentasi bukan sahaja akan menghasilkan
probiotik
, malahan juga meningkatkan asid laktik, yang sangat bermanfaat untuk memperbaiki sistem pencernaan dengan membunuh kesemua bakteria jahat dan membenarkan bakteria baik untuk berfungsi dengan lebih baik. Pengambilannya boleh membuang toksik di dalam badan sekali gus mengelakkan masalah
sembelit
.

#3. Membantu menguatkan tulang dan gigi

Makanan tradisional ini dikatakan mampu membantu menguatkan tulang dan gigi ekoran kandungan mineral seperti kalsium dan fosforusnya yang tinggi. Sama seperti
produk tenusu
 yang lain, pengambilannya yang kerap dapat memberi kesihatan tulang dan gigi yang kuat.

#4. Membantu menstabilkan suhu tubuh badan

Makanan tradisional ini dikatakan mampu membantu menstabilkan suhu tubuh badan kita. Sekiranya anda mengalami demam biasa, pengambilannya mungkin dapat membantu menstabilkan suhu dalam darah dan kulit anda.

#5. Membantu memberi tenaga kepada tubuh badan

Makanan tradisional ini dikatakan mampu membantu memberi tenaga kepada tubuh badan kita. Ini kerana ia mengandungi kandungan karbohidrat yang tinggi, dan akan mendatangkan kesan yang sama seperti memakan nasi atau makanan berkarbohidrat yang lain. Ia mampu menjadi punca tenaga untuk tubuh badan serta membantu memisahkan
protein
 untuk diberi kepada sel-sel tubuh badan. Selain itu, ia juga sangat membantu dalam menguraikan lemak dan kolesterol dalam tubuh badan dan ditukarkan menjadi tenaga. Kesannya, tubuh badan kita akan menjadi lebih bertenaga.

#6. Membantu memperbaiki sistem neuron dan otot

Makanan tradisional ini dikatakan mampu memperbaiki sistem neuron dan otot kita. Disebabkan ia diperbuat melalui proses fermentasi, ia akan menghasilkan thiamin, yang berfungsi untuk membantu memperbaiki sistem neuron serta otot. Disebabkan itu, tubuh badan kita akan berasa lebih cergas.

#7. Membantu merawat masalah jerawat

Makanan tradisional ini dikatakan mampu menjadi metode tradisional untuk merawat masalah jerawat. Ia mampu membantu meneutralkan kandungan toksik yang wujud di dalam pori-pori pada kulit muka anda. Kekotoran ini sebenarnya merupakan punca utama kulit anda sangat mudah dijangkiti masalah jerawat. Jadi, apa salahnya jika anda mula menggantikan snek tidak sihat anda itu dengan tapai? Sudah pasti ia lebih sedap malah lebih sihat!

#8. Membantu mengelakkan anemia

Makanan tradisional ini dikatakan mampu membantu individu mengelakkan
anemia
. Penyakit ini berlaku disebabkan oleh kurang sel darah merah yang menjadikan tubuh badan lemah dan tidak bertenaga. Disebabkan itu, pengambilannya yang sangat kaya dengan pelbagai jenis vitamin B seperti vitamin B1 (thiamin), vitamin B12 (cobalamin) dan vitamin B9 (asid folik) yang diperoleh semasa proses fermentasi adalah sangat penting. Vitamin ini sangat membantu dalam menyokong lebih banyak penghasilan sel darah merah sekali gus membantu mengelakkan anemia.

#9. Membantu mengelakkan hipertensi

Makanan tradisional ini dikatakan mampu membantu individu mengelakkan
hipertensi
. Penyakit ini adalah salah satu daripada penyakit berbahaya yang mampu mendorong kepada penyakit lain seperti strok atau sakit jantung. Disebabkan itu, pengambilannya yang merupakan sumber potasium yang tinggi mampu membantu mengawal tahap tekanan darah dan degupan jantung sekali gus membantu mengelakkan hipertensi.

#10. Membantu mengekalkan kesihatan kulit

Makan tapai
 ini dikatakan mampu mengekalkan kesihatan kulit. Ini kerana ia mempunyai ciri-ciri antiradang yang sangat membantu dalam mengurangkan iritasi pada kulit sekali gus menjadikannya lebih cantik.

#11. Membantu mencegah pembentukan sel kanser

Makanan tradisional ini dikatakan mampu melawan pembentukan sel
kanser
. Ini kerana ia mengandungi kandungan asid laktik yang dipercayai mampu membantu mencegah pembentukan sel kanser di dalam tubuh badan kita.


Susah Nak Hilangkan Stretch Marks Di Paha? Cuba 2 Cara Mudah Ini, Pasti Berjaya!

Streskan lihat tanda regangan kulit di merata-rata bahagian badan, lagi-lagi pada
bahagian paha
?
Rasa malu tengok diri sendiri. Ada ke cara nak menghilangkan
stretch marks?

Tanda regangan kulit ini mampu menurunkan rasa keyakinan diri seseorang. Individu yang mengalaminya mungkin berasa buruk, tidak menarik lagi-lagi di hadapan pasangan.

Stretch marks
atau turut dikenali sebagai tanda regangan kulit merupakan masalah kulit global yang dihadapi oleh ramai individu.

Masalah kulit ini boleh mengganggu keyakinanan diri seseorang terutamanya bagi golongan kaum Hawa.

Kenali apa itu
stretch marks

Masalah kulit ini biasanya bermula dengan warna merah atau ungu yang berjalur-jalur pada kulit dan kemudian akan bertukar kepada warna putih atau meengikut warna kulit.

Lama-kelamaan, ia akan merebak ke sekitar kulit dan mula merekah lalu terserap ke dalam kulit.

Stretch marks
sering terbentuk pada paha, bawah lengan, dada dan perut. Bentuknya pula seperti bergerigi ataupun berjalur-jalur.

Ia sering muncul pada waktu kehamilan kerana lebih daripada setengah wanita hamil akan mengalaminya. Akan tetapi,
stretch marks
juga boleh terbentuk kerana faktor lemak dalam badan.

Contoh bagi faktor lemak seperti perubahan mendadak berat badan seseorang lalu
stretch marks
boleh terbentuk di paha serta perut.

Bagaimanakah cara untuk menghilangkan
stretch marks
di paha
?

Terdapat 2 cara yang boleh bantu menghilangkan stretch marks ini iaitu melalui prosedur dan juga
krim
:

Prosedur menghilangkan stretch marks

Antara prosedur menghilangkan stretch marks yang dilakukan oleh pakar dermatologi ialah:

Terapi laser

Radiofrekuensi

Ultrasound

Chemical peel

Mikrodermabrasi

Bagi mendapatkan hasil yang maksimum, dermatologi mungkin akan mencadangkan lebih daripada satu prosedur.

Walau bagaimanapun, prosedur-prosedur ini masih berisiko untuk mempunyai kesan sampingan jangka pendek walaupun dilakukan oleh golongan profesional.

Antara situasi yang boleh berlaku selepas mendapat rawatan ini ialah kebengkakan dan kemerahan pada kulit.

Namun, jangan risau kerana perkara ini akan menghilang mengikut masa.

Namun, anda harus faham bahawa rawatan-rawatan ini hanya mampu memudarkan
stretch marks,
bukan menghilangkannya secara total.

Setiap prosedur berbeza-beza mengikut
stretch marks
setiap individu dan pakar dermatologi akan memastikan anda mendapat rawatan yang bersesuaian dengan kondisi anda.

Penggunaan krim, gel dan losyen

Kajian mendapati bahawa banyak krim untuk menghilangkan
stretch marks
yang dijual di pasaran, mendapat sambutan hangat.

Walau bagaimanapun, masih tiada bukti yang menunjukkan mana-mana produk yang berkemampuan dalam merawat masalah kulit ini.

Jangan risau dulu! Di sini penyelidik ada memberikan beberapa tip yang dapat membantu untuk memilih produk terbaik bagi menghilangkan tanda regangan kulit.

Jika anda bercadang untuk mengunakan mana-mana krim, gel atau losyen bagi merawat tanda regangan kulit, pastikan anda melakukan perkara berikut:

Pakai secara konsisten. Produk harus selalu dipakai kerana masalah ini boleh mengambil masa yang lama untuk menampakkan kesan

Gunakan ketika
stretch marks
mula terhasil. Bak kata pepatah, mencegah itu lebih baik daripada merawatkan? Oleh itu, tumpuan perhatian yang lebih kepada kulit badan anda dan ambil tindakan segera sekiranya tanda regangan kulit mula muncul

Pastikan anda betul-betul sapukan
produk rata meresapi kulit
. Bagi mendapatkan hasil yang efektif, ambil masa ketika meletakkan produk pada kulit

Selain itu, anda juga boleh mendapatkan ubat preskripsi ini bagi merawat tanda regangan kulit:

Tretinoin

Asid hyaluronik

Terdapat kajian yang menunjukkan dengan mengamalkan asid hyaluronic ini mampu memudarkan
 stretch marks.

Bagi
tretinoin,
ia turut dapat membantu dalam membuatkan kesan regangan tersebut kurang kelihatan.

Ada sebuah kajian melaporkan, individu yang mengamalkan
tretinoin
pada setiap malam selama 24 minggu menunjukkan pengurangan yang ketara berbanding mereka yang tidak mengamalkan apa-apa produk.

Retinol
juga dikatakan dapat membantu memudarkan kesan-kesan awal regangan kulit.

Konklusi

Mengamalkan gaya hidup yang sihat seperti
bersenam
dan amalkan diet yang seimbang adalah jalan yang terbaik dalam mengelak dan menghilangkan
stretch marks.

Bagi para pembaca yang sedang bergelut dengan masalah ini, semoga tip di atas mampu meringankan kerisauan anda.

Bagi ibu-ibu yang bakal hamil atau sedang hamil,
 anda boleh dapatkan khidmat nasihat doktor bagi mengetahui cara-cara mengurangkan kesan regangan kulit kelak.

Ini adalah kaedah yang paling selamat bagi kedua-dua pihak, ibu dan kandungan agar anda tidak terjebak dengan produk yang sebarangan.

Rujuk doktor atau golongan profesional jika masalah kulit ini bertambah melarat atau mengganggu kehidupan anda.


JANGAN Perkenal Ubat Gigi Awal Sangat Untuk Gosok Gigi Bayi! Ini Apa Boleh Jadi Kalau Anak Tertelan

Penjagaan oral kanak-kanak perlu bermula sejak mereka masih bayi lagi. Sungguhpun bayi masih belum tumbuh gigi pertama, namun ibu bapa perlu mula menjaga kebersihan mulut dan gusi bayi. Penjagaan oral kanak-kanak sinonim dengan penggunaan berus gigi bayi, kain lembut dan juga ubat gigi. Walau bagaimanapun, seawal usia berapakah bayi boleh diberikan ubat gigi dan bagaimana anda ingin membersihkan gusi dan gigi bayi yang kecil?

Bagaimana menjaga gigi dan gusi bayi?

Ibu bapa tidak perlu menunggu sehingga anak tumbuh gigi untuk memulakan penjagaan oral mereka. Anda sudah boleh mula menjaga gusi bayi sebelum gigi pertamanya tumbuh lagi. Caranya adalah dengan:

Sebelum gigi bayi tumbuh, anda boleh mula bersihkan gusi dan mulutnya menggunakan kain basah lembut dan gosokkan pada sekitar mulut serta gusi bayi.

Jika bayi sudah tumbuh gigi, anda boleh mula perkenalkan berus gigi yang direka khas untuk bayi dengan berus lembut. Anda hanya perlu basahkan berus gigi dan kemudian gosokkan perlahan gigi bayi.

Bila perlu mula perkenalkan bayi dengan ubat gigi?

Bayi hanya boleh menggunakan ubat gigi jika sudah berusia 18 bulan dan ke atas. Sebelum mencapai usia yang dinyatakan, anda hanya boleh memperkenalkannya dengan ubat gigi jika disarankan oleh doktor gigi.

Jika bayi anda sudah berusia 18 bulan, anda boleh letakkan ubat gigi rendah atau bebas fluorida sebesar saiz kacang pis pada berus giginya.

Selamatkah ubat gigi fluorida untuk bayi?

Fluorida biasanya diletakkan dalam ubat gigi bagi mencegah kaviti, menguatkan enamel gigi yang lemah, menterbalikkan kerosakan gigi awal, mengehadkan pertumbuhan bakteria oral, dan melambatkan kehilangan mineral daripada enamel gigi.
Bagaimanapun, terdapat perdebatan mengenai keselamatan fluorida, termasuklah ubat gigi berfluorida kepada manusia.

Namun, American Dental Association masih menyarankan penggunaan ubat gigi ini kepada kanak-kanak dan orang dewasa. Cuma, ia perlu digunakan dengan betul.

Bayi hanya memerlukan sedikit sahaja ubat gigi untuk diletakkan pada berus gigi, setiap kali sesi. Mengikut saranan American Academy of Pediatrics, bayi perlu diberikan ubat gigi bebas-fluorida sehingga usianya mencecah 2 tahun.

Anda boleh menambah jumlah ubat gigi berfluorida jika usia kanak-kanak sekitar 3 tahun, kerana ketika ini mereka sudah pandai meludah semasa menggosok gigi.

Bagaimana jika bayi saya tertelan ubat gigi?

Sekiranya ibu bapa mematuhi jumlah pemberian ubat gigi yang disarankan, adalah tidak mengapa jika bayi tertelan sedikit daripada saiz kecil ubat gigi yang ada pada berus gigi. Bagaimanapun, jika anda meletakkan jumlah ubat gigi yang lebih banyak, dan anak anda tertelan sedikit daripadanya, terdapat kemungkinan bayi mengalami sakit perut. Ini tidak semestinya berbahaya, tetapi anda boleh membawa bayi berjumpa doktor jika bimbang dengan keadaan kesihatan si manja anda.

Ubat gigi berfluorida adalah selamat untuk kanak-kanak dan orang dewasa. Jika anda bimbang anak anda akan tertelan ubat gigi, sentiasa pantau anak kecil anda semasa memberus gigi, sehinggalah dia sudah boleh memberus giginya sendiri dan pandai meludah.


Mak Buyung Gemar 'Makeup'? AWAS! Mungkin Ada Kandungan Bahaya Dalam Alat Solek!

Sesetengah wanita hamil akan menggunakan alat solek bagi menutupi wajah yang kusam. Tapi bukan semua mekap sesuai digunakan ibu mengandung.

Penggunaan alat solek

Sepanjang
tempoh kehamilan
, pastinya anda akan cuba melakukan sebaik mungkin aspek penjagaan diri, seperti menjaga pemakanan.

Pun begitu, tanpa disedari, mekap yang anda gunakan juga sebenarnya berisiko
mendatangkan bahaya kepada anda dan kandungan
.

Ini kerana kulit anda akan menyerap hampir 60% daripada apa yang anda gunakan dan pakai.

Jadi, pernah tak anda semak bahan yang terdapat dalam alat solek anda? Adakah ia selamat untuk digunakan oleh wanita hamil?

Bahan dalam alat solek harus dielakkan wanita hamil

Berikut antara bahan yang perlu anda elakkan untuk tempoh 9 bulan akan datang bagi menghindari sebarang risiko.

Jika
menyusu badan
, anda juga dinasihatkan untuk mengelakkan bahan ini dalam mekap yang digunakan.

Foundation, Concealer and Exfoliator

Kulit kusam adalah masalah biasa dialami wanita hamil. Dan penggunaan mekap untuk menyamarkan kulit pastinya idea yang baik.

Namun, ada bahan berbahaya terutamanya jika anda mempunyai
kulit sensitif
.

Paraben

Turut dikenali sebagai:

Propylparaben

Butylparaben

Isopropylparaben

Methylparaben

Merupakan agen pengawet yang digunakan untuk menghindari pengumpulan bakteria pada alat solek.

Bahan yang boleh tersebar melalui janin ini dikaitkan dengan gangguan pada perkembangan, pembiakan, neurologi dan pertahanan bayi.

Retinol

Merupakan bentuk vitamin A yang turut dikenali sebagai:

Retinyl palmitate

Retinyl acetate

Retinoic acid

Tretinoin

Biasanya terdapat dalam bedak asas dan lipstik, khususnya yang dilabel “antipenuaan”. Jumlah vitamin A yang banyak dikaitkan dengan kecacatan janin,
keguguran awal
.

Wangian

Sesetengah bahan berbahaya diletakkan di bawah nama ‘wangian’. Beberapa contoh kimia bahaya yang mungkin tidak dapat dikesan pada alat solek adalah:

Phthalate
 – dikaitkan dengan kecacatan sistem pembiakan bayi lelaki

Octoxynol
 – menjejaskan hormon

Citral, eugenol, coumarin
dan
geraniol
 – bahan kimia cenderung
menyebabkan alergi
dan dermatitis kontak

Alat solek lipstik & pemerah pipi

Penggunaan lipstik dan pemerah pipi atau
blush
 pasti akan dapat membantu menaikkan seri pada wajah ibu mengandung.

Tetapi waspada! Ada bahan yang boleh menyebabkan masalah pada kulit.

Pengawet

Sesetengah agen penstabil mungkin tidak mendatangkan mudarat pada bayi mahupun sistem pembiakan anda. Namun ia boleh menjejaskan kulit anda yang sudah tersedia sensitif.

Antara contoh bahan pengawet seperti:

Phenoxyethanol

Benzyl benzoate

Pewarna tiruan

Terdapat sesetengah jenama lipstik mengandungi sejumlah plumbum.

Walaupun kandungan bahan tambahan pada alat solek ini mungkin kecil, tetapi mengakibatkan ketoksikan saraf
(neurotoxicity)
, masalah kesuburan dan perubahan hormon.

Bahan lain yang turut terdapat pada lipstik dan

blush
 adalah
retinol, paraben
 dan
wangian.

Alat solek krim pelindung matahari

Pemakaian krim pelindung matahari
 membantu melindungi kulit daripada sinar UVA dan UVB. Dengan SPF yang tinggi ia dapat mengelakkan bintik-bintik hitam.

Wanita hamil berisiko untuk mengalami melasma, turut dikenali sebagai “topeng kehamilan”. Merupakan keadaan yang disebabkan oleh kenaikan hormon yang meningkatkan
pigmentasi kulit
.

Oxybenzone

Bahan pelindung matahari popular ini dapat menyerap sinar UV.

Tetapi malangnya penyerapan bahan ini oleh kulit anda juga adalah pada kadar yang lebih banyak berbanding bahan pelindung matahari lain.

Walaupun kajian tidak menunjukkan gangguan endokrin ketara pada manusia yang menggunakan
oxybenzone
, namun ibu hamil disaran menghindari bahan ini.

Avobenzone

Dalam kajian yang dilakukan di Netherlands menunjukkan ramuan ini boleh meniru hormon progesteron wanita dan mungkin mengganggu
fungsi sperma
.

Alat solek maskara dan pembayang mata

Alat solek untuk mata tidak digunakan pada jumlah yang banyak. Walaupun begitu, masih ada bahan yang perlu dielakkan.

Ini kerana terdapat wanita hamil yang mengalami kerengsaan dan kegatalan pada mata. Jadi mungkin anda mahu menggunakan produk semula jadi,
hypoallergenic
.

Serbuk aluminium

Ia mungkin menjadikan solekan mata anda berkilau. Tetapi awas! Bahan ini boleh diserap oleh kulit dan berisiko menyebabkan ketoksikan saraf dan masalah pernafasan.

Talkum

Fungsi bahan ini untuk mencegah mekap daripada bercapuk dan
caking
. Selalunya ia tidak berbahaya.

Pun begitu, terdapat
sejumlah kecil asbestos
, dikenali sebagai karsinogen, boleh mencemarkan deposit talkum.

Diazolidinyl urea

Bahan pengawet antimikroba ini terdapat dalam maskara dan mengeluarkan formaldehid.

Formaldehid boleh menyebabkan kerengsaan pada mata, hidung dan tekak walaupun pada kadar yang rendah dan tempoh masa sekejap.

Alat solek pengilat kuku

Rawatan kuku tangan dan kaki serta penggunaan pengilat kuku oleh wanita hamil adalah tidak berbahaya.

Tetapi anda harus mengelakkan 3 bahan beracun dalam pengilat yang ingin digunakan.

Dibutyl phthalate
(DBP)

Phthalate
 adalah bahan yang boleh menjejaskan hormon.

Pendedahan dalam jumlah yang tinggi boleh mengganggu pengeluaran hormon pada bayi yang sedang berkembang.

Formaldehid

Bahan yang boleh
menyebabkan kanser
.

Toluene

Neurotoksin ini boleh memberi kesan buruk pada sistem saraf.

Bahan ini juga dikaitkan dengan masalah pening kepala, kerengsaan pada badan termasuk isu berhubung pembiakan.

Semak alat solek…

Ia 1 tugas sukar untuk sentiasa menyemak label pada produk alat solek yang digunakan setiap hari.

Namun, tindakan anda ini pastinya dapat membantu mengelakkan sebarang masalah berkaitan kesihatan khususnya bagi wanita hamil dan kandungan.

Jika wujud kebimbangan, dapatkan rundingan doktor untuk lebih kepastian.